5 Resipi Salsa Ini Mudah Dibuat Di Rumah Anda

Salsa ialah sejenis sos yang berasal dari Mexico yang kebiasaannya dibuat berasaskan buah tomato. Cara penyediaannya pula ringkas dan mudah.

Salsa sering dihidangkan bersama ayam panggang, burger atau taco sebagai hidangan sampingan. Selalunya ia dihidang segar dan tidak perlu dimasak.

Buat pengetahuan anda, salsa hampir sama dengan kerabu atau salad dalam menu Asia. Ia pastinya membuka selera anda sepertimana kerabu juga.

Bahan seperti bawang besar, cili, kekacang, jagung dan pelbagai rempah boleh ditambahkan kepada salsa untuk beri kepelbagaian rasa dan warna yang menarik.

Selain itu, salsa turut boleh disesuaikan rasanya daripada tahap kurang pedas hingga tahap sangat pedas.

Ia terdiri daripada tomato, cili, bawang besar, bawang putih dan ketumbar.

Ia terdiri daripada tomato, jus limau, cili, bawang besar, daun ketumbar dan beberapa bahan mentah lain yang dicincang.

Ia dibuat daripada tomatillo yang dimasak. Salsa verde versi Itali ditambah dengan herba.

Ia ialah salsa yang mengandungi cili kering, minyak dan bawang putih.

Salsa ini mengandungi tomatillo dan cili morita dan dimakan bersama taco.

Berikut pula 5 cadangan resipi salsa ringkas yang saya percaya ia pasti memikat selera. Anda mesti cuba merasainya.

Di dalam mangkuk, masukkan 4 biji tomato yang dicincang kasar, ¼ avokado masak yang dibuang kulit dan dicincang kasar, 1 sudu besar minyak zaitun dan jus daripada ½ biji limau. Kacau rata semua bahan.

Sesuai dimakan bersama ayam atau ikan panggang.

Masukkan 75 gram bawang besar atau bawang kecil yang dicincang halus, 150 ml sos barbeku, 100 ml sirap mapel, 1 sudu besar cuka sider, 1 sudu besar gula perang lembut, 100 ml air, 1 sudu teh jus lemon dan sedikit kulit lemon yang diparut ke dalam kuali leper.

Didihkan hingga berbuih selama 10 ke 15 minit sehingga likat. Padamkan api dan tambahkan daun bawang yang dicincang halus serta 175 gram nanas yang dipotong kasar. Boleh dihidang sejuk atau panas.

Masukkan ke dalam mangkuk, setengah biji mangga yang didadu, 1 batang adas juga didadu, 1 batang cili yang dibuang biji dan dicincang halus, 1 sudu besar cuka balsamik, 1 sudu besar daun parsli cincang dan 2 sudu besar daun pudina juga dicincang halus.

Tambahkan jus daripada 1 biji limau, kacau rata dan perasakan dengan garam dan lada hitam.

Masukkan 1 labu bawang besar cincang ke dalam mangkuk dan tambahkan 1 biji avokado masak yang telah dibuang biji dan kulit dan dipotong dadu.

Masukkan juga 4 biji tomato yang dicincang kasar, segenggam daun ketumbar cincang dan jus daripada sebiji limau. Gaul rata semua bahan. Perasakan dengan garam dan lada hitam.

Masukkan 2 biji avokado yang dibuang biji dan kulit dan dicincang kasar ke dalam mangkuk besar.

Kemudian tambahkan 350 gram udang harimau yang telah dicelur dan dibuang kulit, sedikit hirisan daum bawang, 3 sudu besar daun ketumbar cincang, jus dan parutan kulit daripada 3 biji limau serta 8 sudu besar minyak zaitun.

Tambahkan garam dan lada hitam. Gaul rata semua bahan.

Lazat dimakan bersama ikan salmon salai atau ikan panggang.

Oh ya! Sekiranya anda ada info makanan atau resipi yang menarik untuk dikongsikan bersama pembaca Vocket, anda boleh berbuat demikian dengan menghantar email ke [email protected] atau mesej kami di FB Vocket.


Kalahkan Bitcoin, SafeMoon Muncul Sebagai Matawang Digital Paling Mendapat Perhatian Pelabur

Sering dilabel sebagai shitcoin kerana tidak mempunyai asas penawaran tekologi yang kuat, matawang kripto SafeMoon nampaknya tidak mempunyai masalah untuk menjadi perhatian ramai sekaligus muncul sebagai matawang digital paling diperhati pelabur di laman CoinMarketCap.

Lebih mengejutkan, SafeMoon yang baru sahaja dilancarkan pada 14 Mac lalu nampaknya tidak perlu menunggu lama untuk mengalahkan Bitcoin selaku pioneer dalam matawang kripto. Semuanya adalah berikutan peningkatannya yang mendadak di mana SafeMoon sudah pun meningkat sebanyak 21,470% sejak mulai dilancarkan.

Dilaporkan seramai 1.3 juta pelabur menyenaraikan SafeMoon dalam senarai dalam perhatian manakala Bitcoin pula menjadi perhatian kepada 1.2 juta pelabur.

Setakat ini SafeMoon sudah berjaya menguasai $5.6 bilion (~RM23.04 bilion) pasaran kripto dan dijangka terus meningkat melihatkan kepada populariti matawang kripto ini yang menjadi perhatian pelabur. Agak menarik untuk menyaksikan bagaimana matawang kripto yang dilabel sebagai shitcoin ini mampu menguntungkan pelabur dalam tempoh yang panjang.

Sebelum ini, Bill Gates pernah melabelkan Bitcoin sebagai matawang yang bahaya dan mahu matawang ini diharamkan.

Bill Gates Dakwa Bitcoin Bahaya, Minta Ia Diharamkan

Hampir Sebulan Melabur, Tesla Berjaya Raih Keuntungan Hampir RM4 Bilion Melalui Bitcoin


Kalahkan BMW Vantablack, Porsche Musou Black Hadir Sebagai Kereta ‘Tergelap’ Di Dunia

Sejak tahun 2014 lagi, material ‘Vantablack’ dikenali sebagai warna hitam paling gelap di dunia. Antara dua projek yang membuatkan material itu menjadi bualan seluruh dunia ialah ‘Vantablack Pavilion’ (2018) dan ‘BMW X6’ (2019).

Bagaimanapun, baru-baru ini sebuah kedai ubahsuai kereta dari Jepun, PitOne Customs telah berjaya menghasilkan sebuah Porsche 911 Turbo ‘terhitam dan tergelap’ di dunia.

Cat akrilik berasaskan air ‘Musou Black’ ini didakwa mampu menyerap cahaya sehingga 99.4%. Hasil ujian perbandingan dibuat pada 2020 mendapati material dari Jepun itu lebih ‘hitam gelap’ berbanding warna ‘Vantablack VBX2’ (99%) dan ‘Black 3.0’ sebanyak 97.5% sahaja.

A post shared by ピットワン カスタムズ (@pitone_customs)

Warna ini ada dijual pada laman web rasmi ‘Koyo Orient’ dengan harga bermula RM80.85 (1 botol 100ml), RM1164.22 (20 botol 100ml) dan RM582.11 untuk 1 botol seliter.

Anda boleh tonton proses pembuatan Porsche 911 Turbo ‘Musou Black’ ini melalui video di bawah. Pihak PitOne Customs sudah mendapat kebenaran pihak berkuasa tempatan terlebih dahulu untuk membuat pengambaran video di jalan raya awam sekitar Jepun.

Bagaimanapun warna ini akan ‘ditanggalkan’ pada akhir bulan Julai ini kerana tiada jaminan ia selamat digunakan semasa berada di jalan raya.

* Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Klik pautan di bawah untuk ketahui bagaimana ‘Vantablack’ menjadi pelopor warna hitam paling gelap di dunia.

Vantablack, Bahan Paling ‘Hitam’ Di Dunia

Arkitek Ini Hasilkan Bangunan Paling Gelap Di Dunia


Kalahkan Donald Trump, Joe Biden Sah Menjadi Presiden Amerika Syarikat Yang Ke-46

Setelah berhari-hari pemilihan raya Amerika Syarikat berlangsung, akhirnya teka-teki terjawab pada hari ini apabila Joe Biden daripada parti Demokrat sah mempunyai majoriti mengalahkan Donald Trump dan bakal dilantik sebagai presiden Amerika Syarikat yang ke-46.

Kemenangan pemilihan presiden Amerika Syarikat yang ditentukan dengan jumlah 270 electoral votes berjaya dicapai Joe Biden setelah berjaya mengumpul 290 undian setakat artikel ditulis.

Kemenangan Joe Biden nyata berjaya membuat sebilangan besar netizen gembira khususnya warga muda Amerika Syarikat setelah Donald Trump sebelum ini kerap membawakan usul serta polisi yang kurang disenangi rakyatnya.

Lebih unik mengenai kemenangan Joe Biden pada kali ini, Kamala Harris berjaya mencipta sejarah setelah muncul sebagai wanita berkulit hitam pertama yang memegang jawatan Naib Presiden Amerika Syarikat.

Sebaik sahaja Joe Biden sah mempunyai majoriti, presiden baharu Amerika Syarikat ini telah memuat naik tweet bagi menghargai rakyat Amerika Syarikat yang memilih beliau presiden. Tahniah diucapakan buat Joe Biden selaku Presiden Amerika Syarikat yang ke-46.

America, I’m honored that you have chosen me to lead our great country.

The work ahead of us will be hard, but I promise you this: I will be a President for all Americans — whether you voted for me or not.

I will keep the faith that you have placed in me. pic.twitter.com/moA9qhmjn8

— Joe Biden (@JoeBiden) November 7, 2020

Tular pada minggu ini apabila terdapat premis yang terpaksa membina tembok kayu bagi mengelakkan sebarang daripada sebarang kejadian yang tidak diingini menjelang pilihan raya Amerika Syarikat.

Joe Biden Lawan Donald Trump, Premis Bina Tembok Kayu Persediaan Demonstrasi Jalanan

Twitter Terpaksa Ambil Tindakan Terhadap Donald Trump Yang Mendakwa ‘Imun’ Daripada COVID-19

‘Adakah Anda Menyesal Berbohong?’ – Lihat Reaksi Donald Trump Ketika Ditanya Soalan Ini


Pengilang Senjata Rusia Hasilkan Kereta Elektrik Dengan Rekaan Retro

Nampaknya bertambah lagi pencabar bagi Tesla selepas Kalashnikov selaku jenama yang popular dalam pembuatan AK-47 hadir dengan rekaan retro.

Mula diperkenalkan di ekspo pertahanan yang berlangsung di Moscow, model yang dinamakan sebagai CV-1 ini diperkenalkan sebagai kereta konsep. Menariknya penggunaan teknologi kereta elektrik model ini membolehkan CV-1 bergerak sejauh 350 kilometer untuk sebuah pengecasan penuh.

Setakat ini, syarikat ini masih belum memberi kata putus mengenai tarikh pelancaran dan model ini. Walaubagaimanapun, tidak dinafikan model ini agak seksi pada kelasnya yang tersendiri.


Kalau Ada Masalah Kulit, Produk ‘Viral’ Ini Sesuai Untuk Anda

Kalau kita perhatikan zaman sekarang ini, topik yang paling hangat dan selalu trending pastinya tentang skincare. Berbeza dengan masa dulu bila ramai orang yang ambil topik tentang kebersihan kulit ini secara remeh temeh.

Sekarang ini, lelaki atau perempuan sudah pandai menjaga kesihatan kulit mereka. Iyalah, kulit kita inii ada banyak jenis. Kulit kering, kulit kegatalan tidak selesa dan kulit sensitif adalah beberapa contoh jenis masalah kulit yang ramai hadapi.

Jadi, macam mana kita nak cari produk skincare yang sesuai dengan semua jenis kulit dan dalam membantu memulihkan kesihatan kulit kita?

Tak perlu cari jauh-jauh, memperkenalkan produk Koolit™!

Baru-baru ini, ramai yang berkongsikan pendapat serta experience mereka menggunakan produk daripada Koolit™. Influencers semua menyarankan untuk cuba produk Koolit™ sampai viral tempoh hari. Ramai orang keluar untuk membeli produk daripada Koolit™ ini sampai kedai habis stok, tapi jangan risau kerana produk mereka kini sudah back in stocks!

Produk Koolit™ ada tiga pilihan iaitu Koolit™ Soothing Lotion, Koolit™ Calming Cream dan Koolit™ Gentle Body Wash. Tapi siapa sahaja yang boleh pakai produk daripada Koolit™ ni? Produk-produk daripada jenama ini sesuai untuk semua jenis kulit, tak kisah kalau kulit anda jenis normal, kering atau mengalami kegatalan! Jadi, kalau anda ada masalah-masalah kulit yang sensitif, memang kami sarankan untuk pakai Koolit™ !

Barisan produk daripada Koolit™ ini dikayakan dengan Ekstrak Akar Manis (Licorice Root Extract) yang diformulasikan untuk melegakan kegatalan dan iritasi kulit, mencerahkan dan mengandungi Vitamin E semulajadi!

Kami ada juga menulis tentang pengalaman seorang pengguna yang mengalami masalah kulit teruk, kemudian selepas menggunakan produk dari Koolit™ kulit dia menjadi semakin sihat dan berseri! Boleh baca artikel tersebut di sini.

Jangan risau, produk-produk daripada Koolit™ semua sudah ada di pasaran! Kalau anda berminat ehendak mendapatkan dapatkan produk viral ini, boleh sahaja terus ke Watsons sebelum ia sold out!

Ini pula review kami untuk produk ini. Klik pada pautan di bawah.

Skincare Terbaru Koolit Viral, Kami Cuba Selama 3 Minggu Dan Ini ‘Review’ Jujur Kami


‘Kalau Aku Mati Di Australia, Kebumi Sebagai Perempuan’ – Kenyataan Sajat Undang Kritikan Netizen

Sebut sahaja nama Sajat pasti orang awam mengenalinya sebagai usahawan kosmetik atau transgender terkenal dan telah berhijrah ke Australia kerana menukar jantinanya.

Baru-baru ini Sajat atau nama sebenarnya Muhammad Sajjad Kamaruz Zaman menarik perhatian netizen apabila menjawab persoalan di TikTok tentang kematiannya sama ada dikebumikan sebagai wanita atau lelaki nanti.

♬ bunyi asal – @butter_cup – @butter_cup

Tanpa rasa bersalah, dia berkata, dia tidak akan balik ke Malaysia dan akan dikebumikan di Australia, malah sebagai seorang wanita.

Menerusi video tular di akaun TikTok itu mendapat pelbagai reaksi dari netizen kerana terkejut dan sedih dengan jawapan diberinya itu.

Menjengah ke ruangan komen, rata-rata netizen cuba untuk memberi nasihat kepadanya agar kembali ke jalan yang benar.

Bukan itu sahaja, netizen turut berharap Sajat menyedari perbuatannya dan mendapat hidayah dari Allah suatu hari kelak.


Kalau Anak-Anak Anda Ada Dalam Video Ini, Anda Akan Mengamuk. Mari Pura-Pura Mereka Ini Anak-Anak Kita

Gitari Incubus Mike Einziger dan pemain violin Ann Marie Simpson merakamkan lagu ini untuk menarik perhatian orang ramai bagaimana dunia ini merosakkan kanak-kanak. Turut terlibat dalam rakaman video ini adalah Travis Barker, Minh Dang, Dominic Lewis, LIZ, Pharrell Williams, dan Hans Zimmer.

Dengarkan lagu ini dan mungkin kongsikan kepada orang ramai. Tindakan kecil seperti ini membawa perbezaan yang besar.


‘Kalau Boleh Beri Saya RM10K Sebulan Saya Duduk Rumah’-Mus May

Baru-baru ini hangat diperkatakan tentang penyertaan beberapa artis veteran yang boleh dikatakan bertaraf legenda dalam kancah pertandingan nyanyian di TV.

Antara nama yang turut menjadi sebutan dan pertikaian dalam kalangan netizen sejak beberapa hari ini adalah penyanyi rock veteran Mus May.

Ia kerana statusnya sebagai seorang penyanyi rock terkenal dan legenda muzik negara dilihat kurang sesuai untuk menjadi peserta sebuah pertandingan nyanyian dan sepatutnya berada di kerusi juri bagi menghakimi persembahan peserta lain.

“Tujuan utama hendak cari rezeki, tiada terfikir nak bertanding pun. Saya set kan macam tiap minggu ada show sahaja

“Menang kalah tolak tepi dulu, yang penting saya boleh ke tidak deliver dgn baik..

Mus menjelaskan selepas 34 tahun penglibatannya dalam industri muzik tanah air, kini sudah tiba masanya untuk beliau mencuba genre muzik lain kerana hakikatnya genre lain tetap dinamakan muzik.

Mengulas lanjut mengenai pendapat orang ramai yang mempertikaikan kelayakannya untuk bertanding agar menghentikan perdebatan tersebut.

“Kalau yang cakap tidak layak atau boleh ke tidak masuk bertanding itu kalau boleh bagi saya 10,000 sebulan saya akan duduk diam dekat rumah,” jelasnya.

Baca juga perkongsian berita hiburan terkini daripada kami sebelum ini di pautan di bawah.

Kekal Anggun Selepas 25 Tahun, Sofia Jane Kongsi Gambar Jubli Perak Perkahwinan

Tidak Rela Dimadu, A Aida Sanggup Tolak Lamaran Bernilai RM20 Juta

The Rock Cabut ‘Auto Gate’ Guna Tangan, Tidak Mahu Terlambat Ke Tempat Kerja


“Kalau Dia Balik Negara Dia, Nanti Dia Kena Bunuh”

Selamat malam Rohingya. Hari ini di klinik untuk check up, Allah swt bagi kesempatan untuk saya berjumpa rakyat Rohingya.

Saya tak tahu kenapa jururawat-jururawat terlalu garang dengan mereka sampaikan bermasam muka. Adakah sebab mereka warga asing sampaikan perlu bermasam muka?

Setelah semua patient balik, tinggallah saya dengan pakcik ini dan isterinya bersama baby Nurhalisa.

Isteri dia tak pandai cakap Melayu. Suami dia saja pandai. Itu pun sikit-sikit. Bergenang air mata dengar kisah pakcik ini.

Kalau dia balik negara dia, nanti dia kena bunuh. Dia terpaksa cari rezeki dekat Terengganu untuk tanggung seorang isteri dan 4 orang anak.

Dia tinggal di Kubang Parit. Adat orang kita apabila jumpa baby mesti bagi duit dekat baby. Alhamdulillah saya bagi sedikit apa yang ada dalam beg.

Setelah saya bagi pada anak dia. Dia punya terima kasih diucap banyak kali. Dia ulang ibarat saya bagi anak dia RM2000. Sedangkan jumlah saya bagi kecil sahaja.

Bukan setakat dia ucap terima kasih tapi terus doakan saya. Saya tak tahu apa yang dia doakan. Tapi akhlak mereka baik sekali jika diteliti betul-betul.

Mereka mengajar saya erti bersyukur. Setelah berjumpa dengan mereka, saya rasa bersyukur dengan apa yang saya miliki sekarang.

Rupanya mereka lebih susah dari saya. Apabila ditanya tentang anak-anak mereka sama ada sekolah atau tidak, nampak air muka pakcik ini sayu.

Katanya: “Anak-anak saya semua tak sekolah.” Yuran sangat mahal.

Pakcik dan isteri datang klinik untuk check kuning baby. Datangnya dengan teksi, baliknya dengan teksi.

Apabila saya tanya berapa tambang teksi pergi dan balik? Katanya RM30. Sangat mahal bagi saya apatah lagi dia.

Semoga Allah murahkan rezeki pakcik ini sekeluarga. Ameen allahumma ameen. Buat kita semua, bersyukurlah dengan apa yang kita miliki sekarang.

Selepas perkongsian Aqilah di Facebook dipaparkan di sebuah blog, dia menerima respon positif dan negatif. Tapi yang terkesan di hatinya adalah komen-komen negatif terhadap warga asing.

“Maaf kak, bila saya tahu OhBulan juga share. Ada yang komen positif, ada yang komen negatif.

Dan saya tak sanggup nak baca komen-komen negatif diorang (mereka) terhadap warga asing. Tak semua warga asing baik.

Tapi bukankah kita nak orang baik dengan kita, kita yang perlu berkelakuan baik terhadap diorang.

Moga Allah aturkan yang terbaik dan membuka mata-mata kita semua agar berbuat baiklah dahulu jika nak orang buat baik pada kita.

Moga Allah balas jasa kak dan semua orang yang mendoakan.”


‘Kalau Jumpa, Gua Rembat Lu’ – Joe Flizzow Larang Pakai Baju Melayu Dengan Sneakers

Joe Flizzow nampaknya tidak senang mata dengan mereka yang memakai baju melayu dan bersampin tetapi memakai kasut sneaker.

Dalam satu video yang dimuat naik oleh laman Instagram Sneakerlah, Joe Flizzow meminta mereka yang berumur 21 tahun ke atas tidak mengenakan fesyen seperti itu kerana seperti budak-budak.

A post shared by sneaker-LAH (@sneakerlah)

“Jika anda memakai full set baju melayu – songkok, baju kancing, sampin – tolong jangan pakai dengan sneakers.

“Tolonglah jangan pakai dengan Jordan, Yeezy atau apa-apa. Please, please.

“Itu untuk budak-budak kecik, kalau dah tua tolong pakai kasut, sepatu atau capal yang elok. Kalau tidak gua jumpa, gua rembat lu,” katanya dalam video tersebut.

Hantaran itu telah mendapat perhatian orang ramai, selain dimuat naik di Instagram, ia juga tular di laman Twitter.

Bagaimanapun ada yang bersetuju dengan kenyataan Joe Flizzow, manakala sebahagian lagi menyatakan bahawa adalah hak masing-masing untuk berfesyen.

says the bald guy with a barbershop 💁♂ https://t.co/0KNjBt2U6D

— edelweiss (@sir_edelweiss) May 3, 2022

let's just wear what we want, he don't work for us https://t.co/DbpGcEp6JG

I would wear my nikah outfit with sneakers. I don’t need joe flizzow’s advice https://t.co/GhEmc2RSoS

— Datin Fatin (@fatinfaziana_) May 3, 2022

Seeloknya pakai Capal ke… kasut kulit ke.. ada ke patut pakai chuck taylor hi-cut disaat bini memakaikan kasut anak2, sang suami sibuk dengan tali kasut sendiri.

Aku kalau pakai full set baju melayu, aku suka pakai selipar capal je, senang nak kekuar masuk rumah orang. Kalau nak pergi event lain la kan 😂 pic.twitter.com/0ha5ngrOPI

Benarkah lagu baharu Joe Flizzow cerita tentang scene politik Malaysia? Rujuk pautan di bawah.

Benarkah Lagu Baharu Joe Flizzow Cerita Tentang ‘Scene’ Politik Malaysia?

Joe Flizzow Minta Bantuan, Mahu Cari Semula Kereta Kancil Zaman Too Phat

Koleksi Kasut Milik Joe Flizzow Ini Pasti Buat Anda Terpegun


5 Restoran Tawar Makanan Percuma Di Kuala Lumpur Dan Lembah Klang

Berikutan taraf hidup yang tinggi di ibu kota Kuala Lumpur dan juga sekitar Lembah Klang, terdapat beberapa restoran yang menawarkan makanan percuma buat anda yang kurang berkemampuan untuk makan.

Program ‘suspended meal’ telah lama dijalankan sejak tahun 2016 lagi tetapi masih ramai lagi yang tidak tahu akan program ini. Melalui program ini, anda mampu bersedekah dan membantu mereka yang tidak mampu untuk makan.

Bagaimana anda boleh membantu mereka? Senang sahaja, anda hanya perlu makan di restoran-restoran terpilih ini dan membayar lebih untuk makanan di restoran tersebut agar orang yang memerlukan boleh meminta untuk makan secara percuma.

Bagi anda yang lapar dan tidak cukup wang untuk makan, anda boleh walk-in ke restoran-restoran ini dan hanya minta ‘suspended meal’ di kaunter. Baru-baru ini, seorang pengguna di Twitter, Rae Zalani telah berkongsi beberapa restoran yang menawarkan program tersebut. Berikut adalah antara restoran yang menawarkan program ‘suspended meal’ ini:

Full house tonight at our mother's day event! 👪👩👩👧👦👩👩👧🤶

A post shared by  eat X dignity (@eatxdignitykl) on May 14, 2017 at 5:05am PDT

Full House. Alhamdulillah. #iftar #bukapuasa #tamantun #tamantundrismail #ttdi #kualalumpur

A post shared by  Dua by SKÖHNS (@duabyskohns) on Jun 4, 2017 at 5:31am PDT

We had visitors from IGB International School today. Alhamdulillah they want to support and collaborate with ACP on autism related activities. From left -Sean McDermott, Lizzie Hudson, Marshall Hudson, Calen, Jade and Aiden. We are always in need of partners to help us and we are so appreciative that these kind folks reached out to us! Wonderful opportunities and possibilities for us to move together lie ahead so watch this space! Together, we hope to achieve better understanding, greater awareness, respect and acceptance of autism among urban and rural communities. #autismcafeprojectMY #autismcafeproject

A post shared by  Autism Cafe Project (@autismcafeproject) on Mar 17, 2018 at 2:46am PDT

Can watch football at Sköhns Canteen now …

A post shared by  Sköhns Canteen (@skohnscanteen) on Mar 10, 2018 at 5:40am PST

Diharap dengan perkongsian ini, mereka yang kurang berkemampuan akan dapat manfaatnya. Malah, bagi mereka yang berkemampuan juga dapat memberi sumbangan dengan membayar makanan untuk mereka yang memerlukan.


Kalau Kuasa Dan Pengaruh Tanda Berjaya, Maka Firaun Adalah Idola Kita

Hangat dibincangkan di media sosial sejak semalam mengenai seorang usahawan terkenal di Malaysia yang seolah malukan dan biadap dengan warga emas dalam usaha memberi ‘motivasi’ buat individu berkenaan.

Video yang tular tersebut sekaligus telah menjemput pelbagai buah mulut daripada para netizen yang kurang senang dengan tindakan yang dibuat usahawan tersebut. Melabelkan warga emas yang juga merupakan gelandangan sebagai malas sewaktu muda.

Bagi menjawab tohmahan yang dibuat usahawan terkenal tersebut, pada kali ini seorang pengguna Facebook Fdaus Ahmad tampil berkongsi lima individu warga emas yang boleh dituduh tidak kerja kuat masa muda sebagai pengajaran buat orang ramai.

Individu ini merupakan pengasas kepada syarikat insuran GEICO yang ditubuhkan pada tahun 1936. Sepanjang setahun memulakan syarikat GEICO, beliau sudah berjaya mengumpul 3,700 polisi hasil kerjasama dengan 12 orang pekerjanya.

Sehingga kini, GEICO sudah memiliki 27,000 orang pekerja dengan pemegang policy seramai 14 juta individu di seluruh dunia. Beliau juga berjaya dinobatkan sebagai Insurance Hall of Fame pada tahun 2001 atas hasil kerja keras yang dilakukan.

Pada umur berapakah beliau mulakan GEICO? 52 tahun.

Founder Kentucky Fried Chicken (KFC) ini memulakan perniagaannya pada umur 62 tahun. Hari ni KFC sudah memiliki 18,800 cawangan di 118 buah negara seluruh dunia.

Mungkin dia cuba jual pakaian muslimah jenama Bangang Amarah tetapi sebab beliau malas maka beliau mengambil masa yang lebih panjang untuk berjaya.

Wally Blume tubuhkan Denali Flavors iaitu syarikat membuat aiskrim sewaktu umur 54 tahun. Kejayaan beliau datang sewaktu umur 62 tahun apabila beliau perkenalkan Denali Moose Track flavor kepada dunia.

Pada hari ni Blume telah memegang 30 copyright flavor dengan turnover perniagaan bernilai lebih $80 juta setiap tahun. Akan tetapi Wally Blume ni aku rasa tak hebat sebab malas masa muda. Kalau dia rajin mesti awal lagi beliau dah jadi usahawan dan bukan buka bisnes consult orang dengan gaya ikat rambut ekor kuda.

Wanita ini pula pengasas kepada jenama Zelda Wisdom. Company beliau simple sahaja iaitu membuat greeting cards. Carol Gardner tubuhkan syarikat sewaktu beliau berumur 52 tahun. Masa itu beliau baru sahaja bercerai, depressed dan broke.

Walaupun umur dah tua, beliau teruskan juga Zelda company dan valuation syarikat Zelda Wisdom kini bernilai $50 juta. Jangan tanya apa Carol Gardner buat masa umur 30’an. Mungkin juga beliau pemalas dan tidak berusaha untuk hidup buatkan beliau tidak muncul jutawan pada usia lebih muda.

Anita Crook memulakan bisnes handbag organizer sewaktu umur 59 tahun menerusi jenama Pouchee. Selang lima tahun, beliau berjaya muncul sebagai multi millionaire.

Namun, apa yang beliau buat masa muda? Mungkin sekali beliau sekadar kurang ajar dengan orang tua.

Jangan sampai aku senaraikan list orang konon berjaya masa muda tetapi melingkup masa tua. Berjaya hidup di dunia benda yang sacred lagi suci. Kalau direzekikan harta itu tanda berjaya, maka Qaruun adalah individu yang paling berjaya.

Jika kuasa serta pengaruh itu tanda berjaya, maka Firaun adalah idola kita. Hidup jangan mendabik dada dengan angka dalam bank, ringgit dalam poket, ilmu dalam kepala, harta dalam peti, list rumah berjela-jela, kereta harga sejuta atau pengaruh satu dunia.

Angkat budi dan jasa,
Bukan suara mencela hina.
Angkat respect dan dignity,
Bukan kata kata menguris hati.

Angkat akal dan nurani,
Bukan berlagak bebal God sent me.
Angkat wisdom dan hikmah,
Bukan kutuk pakcik tua yang lemah.

Aku tutup tulisan ni dengan meminjam kata kata agung Buya Hamka,
Manusia itu berasal dari tanah,
Makan hasil tanah,
Berdiri atas tanah,
Akan kembali ke tanah,
Justeru kenapa masih bersikap langit?

Ketahui juga isu yang berlaku melibatkan usahawan terkenal ini sehingga menyebabkan para netizen dan selebriti bengang dengan tindakan beliau.

Malukan Dan Biadab Dengan Warga Emas, Usahawan Ini Sekali Lagi Cetus Kontroversi

‘Lihat Siapa Di Depan?’ – Aktivis ‘Perlekeh’ Malaysia Selepas Israel Raih Pingat Pertama Di Olimpik 2020


‘Kalau Saya Sakit Bahu, Anak Saya Sakit Kanser – Perkongsian Jaguh Silat Negara Buat Netizen Sebak

Bersempena dengan Sukan SEA ke-31 yang hangat berlangsung ketika ini, pastinya orang yang mengharapkan atlet-atlet negara dapat memaparkan aksi terbaik dalam misi memburu pingat emas.

Di sebalik segala usaha yang dipamerkan, aksi Mohd Al-Jufferi Jamari selaku jaguh silat negara nyata tidak mengecewakan rakyat Malaysia meskipun tidak meraih pingat emas selepas berjaya memaparkan semangat juang yang tinggi.

Berjaya meraih pingat gangsa dalam saingan 70-75 kilogram (kg), perkongsian Mohd Al-Jufferi antara yang berjaya mendapat perhatian netizen sekaligus membuatkan para netizen sebak.

“Kalau saya sakit bahu, anak saya sakit kanser. sebab dia sakit umur 2, 3 tahun dah kena kanser” -Al Jufferi Jamari @ASTROARENA pic.twitter.com/nWGBuq9aCk

— Syakirah Zulkifly (@SykrhZlkfly) May 15, 2022

Menerusi perkongsian Twitter Syakirah Zulkifly, Pemenang pingat emas empat kali pada temasya Sukan SEA itu mendedahkan, anaknya, Furqan Al Haq yang sedang bertarung dengan sakit kanser antara yang menjadi pembakar semangat untuk beliau berjuang sehingga ke titik akhir.

Beliau juga turut menjelaskan mengalami kecederaan bahu yang dialaminya tidak cukup untuk menandingi semangat anak kecilnya yang terpaksa bertarung dengan kanser.

“Saya kuat sebab anak, kalau saya sakit bahu, anak saya sakit kanser. Dia lagi kuat, Dia budak kan.

“Sebab dia sakit umur 2 atau 3 tahun dah kena kanser. Kena jalani kimoterapi, tiap-tiap hari saya pergi hospital. Saya tengok dia lemah, letih. Saya menangis, dia usap. Dia kata, ‘ayah jangan nangis, Haq okay’. Itu sahaja dia cakap.

Perkongsian yang dibuat jaguh silat negara ini jelas memaparkan riak wajah sedih beserta nada yang sebak. Untuk pengetahuan, beliau mengalami kecederaan di bahu kanan ketika pusingan kedua pada saingan suku akhir sebelum berjaya melayakkan diri ke pusingan separuh akhir.

“Aku dah menang dah tadi, kesian isteri dengan anak-anak aku” – Kekecewaan Jufferi apabila dia telahpun mendahului 31-26 ketika 6 saat sebelum tamat perlawanan. Namun 10 matanya ditolak selepas pihak lawan, Singapura melakukan protes @ASTROARENA pic.twitter.com/bDd2XIlGcE

Lebih menyayat hati, beliau memaklumkan sudahpun menang pada awalnya selepas mendahului 31-26 ketika 6 saat sebelum tamat perlawanan namun 10 matanya ditolak selepas pihak lawan iaitu Singapura melakukan protes.

Sementara itu, Mohd Al-Jufferi menerusi hantaran di Instagram beliau percaya kegagalan bukanlah pengakhiran buat segalanya.

A post shared by Jufferi Jamari (@jufferijamari)

Beliau turut berterima kasih kepada orang ramai dan juga isterinya yang menyokong dan berdoa atas perjuangan yang dilalui. Beliau akui redha dengan takdir serta berserah semuanya kepada tuhan. Didoakan semoga Mohd Al-Jufferi  tabah menghadapi dugaan serta terus berjuang demi negara dan anaknya.

Tular pada minggu lalu apabila Pak Cik Shell menjelaskan punca pekerjanya tertidur semasa bertugas di stesen minyak pada waktu malam.

Awal Pagi Perlu Bantu Ibu Berniaga Pasar, Pak Cik Shell Jelaskan Sebab Pekerjanya Tertidur Semasa Bertugas

Video Pendek BBC Papar Wanita Malaysia Menari K-Pop Dikecam Netizen


“Kalau Tak Dapat Jumpa, Kita Jumpa Di Jannah”, Gurauan Akhir Aku Dengan Seorang Syuhada

Bertugas dalam bidang kemanusiaan di medan perang ni, pasti kau akan bertemu dengan banyak orang, berjumpa dan berkenal dengan mereka di lapangan. Aku jugak begitu.

Semasa pertama kali aku nak masuk ke Aleppo, mereka yang mula-mula aku jumpa ada berberapa orang. Salah seorangnya bernama Tariq. Umurnya masih awal 20an. Sepatutnya menyambung pelajaran di Turki tetapi dia tangguhkan untuk bantu rakyat negaranya yang susah akibat perang.

Tariq ni tugas dia sebagai salah seorang pengurus lapangan untuk bantuan kemanusiaan di Aleppo. Kiranya segala tugas menyampaikan bantuan, dari mencari orang susah sampailah bantuan tu sampai ke tangan penerima dia akan uruskan. Jadi tanggungjawab dia agak besar di lapangan.

Pertama kali aku jumpa Tariq, aku lihat orangnya tak banyak berbicara. Hanya bercakap apa yang perlu sahaja. Orangnya serius.

Dengan aku pun dia jarang bercakap. Mungkin sebab pertama kali kenal dan dia pun tak berapa pandai English tapi lama-kelamaan selepas dua-tiga kali misi, aku dan Tariq menjadi agak rapat.

Walaupun ada masalah bahasa, tapi kadang-kadang bila ada masa dia akan dok berborak jugak dengan aku walaupun aku hanya paham 30% je kalau tak guna penterjemah.

Tugas lain Tariq bila kedatangan kami orang luar ke Aleppo ialah menjaga segala keperluan kita orang bermula dari tempat tinggal sampai lah ke logistik.

Hinggakan bila kami mintak elektrik nak cas kamera dan laptop, dia pergi cari generator untuk kami.

Antara perkara yang aku tak boleh lupa, waktu misi Aidiladha 2014 aku berjalan berdua dengan Tariq di kawasan Old Aleppo.

Kawan-kawan lain semua dah jalan ke depan tinggal aku berdua je dengan dia kat belakang. Dia pun merapati aku dan memulakan perbualan.

Lebih kurang mcm ni lah perbualan kami, sambil tersenyum dia kata (diterjemah ke Bahasa Melayu).

“Aiman, aku lepas raya ni nak kawin dah,” sambil tunjuk isyarat sarungkan cincin kat jari.

Aku pun balaslah Masyallah, very good brother congratulation! Sambil tepuk-tepuk belakang dia.

Lepas tu dia sambung, “Aiman, jom tinggal di Halab (Aleppo) dengan aku. Get married here. Shishani. Very beautiful! Kemudian kami pun berhuhu bersama.

Tapi atas sebab keadaan Aleppo yang makin tak selamat dan kerja-kerja kemanusiaan makin banyak, Tariq terpaksa menangguhkan dulu perkahwinan dia.

Ada banyak lagi perkara-perkara yang aku tak boleh lupa bila dok dengan Tariq. Kadang-kadang bila aku ambik wuduk dia dok perhati je. Lepas tu dia tegur, “Aiman, basuh sekali cukup. Halab takde air, kita kena jimat.”

Kadang bila dah habis hantar bantuan, sambil berehat kita orang pun akan layan internet kalau ada elektrik, tapi dia dok tengok je smartphone dia.

Aku ingatkan dia dok layan FB tapi bila aku intai screen phone dia rupanya dia dok mengaji Quran dan hafal hadith.

Kalau kami tidur beramai-ramai di rumah rehat, dia akan tidur sekali dengn kita orang dan masakkan Indomie bila kita orang lapar.

Sebelum tidur dia akan tanya dan pastikan dulu ada apa-apa keperluan tak. Kalau semua okay baru dia akan tidur.

Jadi, aku dengan dia ni lama-lama jadi agak rapat lah. Bila ada misi ke Syria kalau dapat masuk ke Aleppo aku pasti akan bertanyakan Tariq dan dia pun pasti akan tunggu kedatangan kita orang dengan gembiranya.

Misi terbaru kita orang nak masuk masa Ramadhan lepas, terpaksa dibatalkan atas sebab keselamatan. Jadi pintu sempadan ditutup. Hajat aku nak jumpa dengan Tariq dan kawan-kawan lain di Aleppo terpaksa ditangguhkan dulu.

Akhir skali aku dok dengan Tariq ialah masa misi Aidiladha 2015, kali terakhir kita orang dapat masuk Syria.

Perbualan akhir kita orang berlaku dalam jeep depan kedai roti. Sambil menunggu roti masak dan dibungkus untuk diagih-agihkan kepada orang miskin.

Tariq datang dari arah kedai masuk dalam jeep dan hulurkan aku sebotol jus buah. Aku pun kata kat dia, “Tariq, esok kita orang nak balik ke Turki dah. Lain kali kita jumpa lagi ya kalau kita orang dapat masuk Syria lagi!”

Tariq pun jawab, “Insyaallah, akhi. Lain kali aku akan tunggu korang datang”. Akhi ni kira macam bro la.

Aku pun berseloroh dengan dia, “Kalau tak jumpa lagi, kita akan jumpa di jannah Insyaallah!” Serentak kami ketawa dan dia pun balas, “Insyaallah. Nanti di jannah aku dapat kahwin dengan bidadari!”

Dan pagi tadi setelah hampir 10 bulan tak berjumpa Tariq sebab selalu terkandas di sempadan, aku dapat mesej dari salah sorang kawan di Turki.

“Assalamualaikum Ya Aiman, Tariq is Syahid”

Bila aku dapat berita ni tengkuk aku jadi meremang. Segala perasaan sedih dan gembira bercampur baur sekali.

Aku gembira sebab dia dapat syahid tapi lepas tu aku jadi sedih sebab lepas ni aku tak dapat nak jumpa dia lagi.

Semua kejadian-kejadian aku dengn dia terus datang dalam bentuk flashback sampai aku bawak motor nak ke pejabat pun boleh berkaca air mata lah sebab datang flashback aku dengan Tariq ni.

Hari ni Tariq dah dijemput pulang. Sgala kesengsaraan dia sebagai orang Syria yang saban hari dibom akhirnya tamat. Tugas dia dah selesai.

Tidurlah dengan aman sahabatku ibarat tidurnya pengantin baru.
Berseronoklah engkau dengan bidadari yang telah menanti.

Ini sahaja yang mampu aku nukilkan buat sahabatku Tariq buat kali terakhir.
Harapan aku supaya dihadapan Allah nanti, jangan lupakan nama aku ya. Tak dapat kita berjumpa di Aleppo, kita jumpa lagi di syurga nanti! Insyaallah.

*Kali terakhir gambar Tariq aku rakamkan di balik runtuhan rumah akibat di bom di Aleppo. Dan gambar pengkebumian dia malam tadi. Dia dikebumikan dalam keadaan masih berdarah segar. Selayaknya untuk orang yang syahid dijalan Allah.

انا لله وانا اليه راجعون

Daripada Muaz RA katanya, aku telah mendengar Rasulullah SAW bersabda, “Firman Allah Taala (dalam Hadith Qudsi) orang-orang yang berkasih sayang kerana keagunganku akan mendapat minbar-minbar daripada cahaya yang diinginkan oleh para nabi dan syuhada”. (Hadith Riwayat at-Tirmizi, katanya : Hadith ini Hasan lagi Sahih)


Kalau Yahudi Ada Kosher Kita Kan Ada Halal Dan Ini Apa Yang Perlu Difahami

Baru-baru ni aku ada kongsikan cerita tentang makanan kosher yang aku pertama kali cuba semasa naik flight dari Kuala Lumpur ke Labuan Ahad lepas. Suprisingly tulisan tu mendapat respon orang ramai.

Kebanyakkannya macam pertama kali dengar, ataupun tak tahu sangat pasal makanan kosher orang Yahudi ni. Dan ramai juga yang rasa kagum dengan cara penyediaan makanan kosher ni selepas mendengar cerita lebih lanjut dari orang ramai tentang tatacara penyediaan makanan kosher.

Link asal di sini: Ini Pengalaman Menarik Seorang Doktor Sewaktu Cuba Hidangan Kosher Untuk Yahudi Dalam Pesawat

Sebab apa aku kongsikan cerita ini, sebab satu ialah ni memang pengalaman pertama aku cuba makanan ni (biasa lah, rasa pelik kan? Hahahah). Masa zaman belajar dulu tak berpeluang nak rasa makanan ni bila backpacking ke Eastern Europe.

Masa tu tak berani nak mencuba atau mungkin duit pun tak cukup, haha. Mungkin kalau aku cuba makanan kosher ni masa zaman belajar mesti aku akan pass exam with flying colours hahahah.

Bangsa yang kita kutuk ada sistem penjagaan makanan

Kedua, sebenarnya apa yang aku cuba nak sampaikan ialah, bangsa yang kita benci, kita maki, kita kutuk hari-hari tu pun ada satu sistem tentang penjagaan makanan harian mereka. Diorang ada cara tersendiri menyediakan makanan mereka, apa yang boleh dimakan dan apa yang tak boleh dimakan.

Bagaimana cara memasak dan bagaimana cara nak makan makanan tu. Semua orang termasuk aku rasa kagum. Punya rapi sistem mereka sampai dalam kapal terbang bukan milik mereka pun, makanan itu perlu disediakan mengikut cara mereka.

Hal ini mengingatkan aku kembali kisah ‘status halal’ yang pernah viral di negara kita tak lama dulu. Ingat tak dulu ada kes di mana seseorang tu tak dibenarkan membawa ‘kek yang tiada status halal’ ke sebuah restoran makanan segera untuk birthday party? Korang ingatkan?

Lepas tu ada pula kes sijil halal sebuah foodchain yang tergantung sebab menggunakan perkataan ‘dog’ dalam salah satu menunya dan diminta untuk menukarkan nama tersebut kepada yang lebih ‘shariah compliant’.

Bila timbul kes-kes macam tu, orang Islam sendiri berpecah belah. Ada yang menyokong dengan tindakan JAKIM menguatkuasakan peraturan Halal. Ada pula yang cuba untuk menjadi ‘champion’ memperjuangkan hak-hak ‘mereka yang tak perlu patuh sistem HALAL’.

Sebenarnya kita perlu bersatu dalam isu STATUS HALAL ni. Ia sepatutnya menjadi perkara yang kita sebagai orang beragama Islam rasa bangga kerana agama kita ada panduan tentang tatacara pemakanan yang betul.

Halal bukan saja berkisar tentang babi, bukan juga tentang sembelih tak sembelih semata-mata. Tapi skop HALAL lebih luas dari itu. Sembelihan binatang adalah sebahagian saja dari skop makanan halal.

Buku penerangan dan panduan tentang halal

Korang tahu kan di negara kita ni ada satu garis panduan tentang makanan halal yang dikeluarkan oleh Department of Malaysian Standard. Ia dipanggil ‘HALAL FOOD – PRODUCTION, PREPARATION, HANDLING, AND STORAGE – GENERAL GUIDELINE (SECOND REVISION)‘.

Kalau korang perasan dibawah logo halal yang ori di setiap packaging atau di kedai dan kilang makanan ada tertulis MS 1500:2009. Ini bermaksud kedai atau kilang makanan yang membuat makanan itu telah patuh kepada Malaysian Standard di atas.

Aku baru tahu pasal MS ni pun masa tengah hangat isu nama ‘dog’ dalam menu makanan satu masa dulu. Ada usaha sikit la nak cari dan baca garis panduan halal ni. Garis panduan ni boleh didapati di internet, korang google je.

Ada beberapa perkara random yang aku rasa menarik untuk dikongsikan selepas baca garis panduan ni. Aku pun tak sangka banyak perkara yang aku tak tahu. Ini bermakna selama ini aku syok sendiri. Konon sudah faham in out pasal makanan halal.

1. Bila bercakap tentang HALAL, panduan ni ditulis oleh bukan calang-calang orang.

Cuba tengok senarai yang terlibat dalam membuat guideline ni. Ia melibatkan banyak badan profesional termasuk pihak universiti, kementerian kesihatan, jabatan veterina dan persatuan pengguna. Yang pasti ia dibuat oleh orang yang alim dan fakih dalam bidang masing-masing.

Secara ringkas, makanan halal ialah – tidak mengandungi najis (boleh baca dalam guideline apa itu najis), tidak mengandungi racun, toxic atau apa-apa yang berbahaya kepada kesihatan, dibuat dan diproses dengan alatan yang tiada najis, dan tidak mengandungi ‘human part or its derivatiive’ yang tidak dibenarkan oleh shariah law. So disini, kita nampak bahawa skop halal lebih besar. Banyak kali isu kebersihan di’highlight’kan.

3. Kategori binatang yang tak boleh dimakan

Gajah adalah salah satu binatang yang kita tak boleh makan. Ia termasuk dalam kategori animal with ‘long pointed teeth OR tasks’. Jadi kalau masuk hutan nampak gajah time perut lapar, jangan ko sembelih gajah tu buat bbq. HARAM!

4. Lebah dan burung Hud-hud adalah HARAM dibunuh!

Jangan tanya aku sebab apa, kalau ada sesiapa boleh explain please do so with many thanks!

5. Binatang yang halal dimakan tapi diternak dengan memberi makanan yang najis adalah HARAM dimakan.

Ini membuatkan aku teringat kisah zaman di matrikulasi negeri sembilan dulu. Aku suka makan ikan keli sweet sour di cafe, tapi ada cerita legend mengatakan ikan keli tu berasal dari loji kumbahan depan blok kediaman kami. Selepas dengar legend tu, aku lupakan legend tu dan terus makan ikan keli tu hari-hari sebab sedap sangat hahahahah. Astaghfirullah.

6. Kebersihan adalah sebahagian besar dalam skop makanan halal.

Bersih dari awal sehingga akhir makanan itu dibuat. Orang yang buat bersih. Mesin yang memproses bersih. Bekas makanan yang digunakan juga bersih. Segalanya tentang BERSIH! BERSIH! (Sorry tiada unsur-unsur politik di sini.

Kalau korang go through guideline tu, macam-macam lagi info baru yang korang boleh dapat. Info ini sedikit sebanyak bagus untuk kita sendiri yang amal kan dalam kehidupan harian kita.

Bagi kita ibu bapa yang menyediakan makanan untuk anak-anak, pastikan kita menyediakan makanan dengan CARA yang terbaik untuk mereka. Bukan saja makanan itu berkhasiat, tapi juga bersih dan selamat. Bila makan makanan yang baik, insyaallah anak tu jadi la orang yang baik.

Saya selalu berpesan pada mereka yang datang ke klinik untuk buat kad kesihatan dan ambil suntikan tifoid (yang bekerja di premis makanan), jaga kebersihan dari awal sampai akhir.

Macamana rezeki nak berkat kalau kita jual makanan yang tak bersih? Bagaimana pula kalau gerai kita bersih, makanan dibuat dengan alatan yang bersih, tapi sisa-sisa makanan dibuang bersepah-sepah dibelakang kedai sehingga ada bau busuk dan menjemput Cik Ti datang. Agaknya macamana? Tidak ke itu akan menggugat kualiti servis kita?

Kita patut bangga dan bersyukur negara kita ada badan yang menjaga makanan halal ni. Sebab ada yang menjaga ni lah makanan kita sihat, makanan kita selamat. Makanan halal ni satu syiar yang harus kita tonjolkan kepada orang selain muslim. Tiada apa yang lebih diharapkan selain kita bersatu bila masa orang cuba mempermainkan status ‘MAKANAN HALAL’ kita.

Itu saja kali ini. Terima kasih kerana membaca. Kalau ada salah silap sila betul kan ya.


Kalaulah Alat Ini Ada Di Malaysia, Pasti Bakal Papa Menangis

Kepada pasangan yang bakal menimang cahaya mata pertama mesti rasa teruja dengan kedatangan bakal ahli baru dalam keluarga. Terutamanya kepada bakal mama di mana bayi dalam kandungan yang berusia 6 bulan ke atas pasti sudah mula menendang perut mamanya. Mama pasti gembira bila anak dalam kandungannya menunjukkan respon terhadapnya.

Inilah perasaan yang golongan papa tak dapat rasakan. Bakal papa mampu merasa respon daripada bayinya melalui sentuhan luar sahaja tidak seperti bakal mama yang betul-betul merasai respon bayi dalam kandungannya.

Huggies Peru datang dengan satu idea bagaimana bakal papa boleh merasakan respon bayi dalam kandungan sehingga buatkan papa ini menangis. Jom tengok ini


Kalendar LEGO Ini Boleh Juga Digunakan Secara Online. Anda Pasti Mahukannya!

LEGO ialah antara permainan kanak-kanak yang tak akan luput ditelan zaman. Hal ini kerana LEGO boleh disesuaikan mengikut peredaran zaman, trend dan diubahsuai untuk kegunaan tertentu.

Special Projects ialah sebuah studio desain dan inovasi dari London yang sedang membangunkan Lego Calendar yang boleh berfungsi secara offline dan online. Apa yang menarik mengenai kalendar ini ialah ia boleh disync dengan iCal, Google Calendar dan juga platform kalendar yang seumpamanya untuk digunakan secara online.

Lego Calendar ini dijadualkan dirilis kepada umum pada awal tahun 2014. Namun ketika entri ini ditulis, ia masih ditunda atas sebab-sebab yang tidak dapat dielakkan.

Anda boleh tonton video di bawah untuk mengetahui bagaimana ia berfungsi.


5 Tahun Rahsia, Ini Kali Pertama Aku Sambut Tahun Baru Cina Dengan Suami

Tahun Baru Cina datang lagi. Biasanya kakak akan pastikan anak-anak ada baju berwarna merah untuk dipakai ketika pulang ke rumah keluarga sebelah suami di Pulau Pinang.

Mengimbau kembali tahun pertama kami menyambut Tahun Baru Cina, pada tahun 2005. Iaitu selepas 5 tahun berkahwin dan setelah anak tiga orang. Perkahwinan kami menjadi rahsia selama lima tahun, macam filem Hindustan tak? Hehehe.

Walaupun sudah berkahwin, ada anak, suami masih tidak berani buka mulut. Hanya ibu, ayah dan seorang dua adik-beradiknya yang tahu.

Abang dan kakak kakak sulung masih menganggap adik bongsu mereka ni bujang trang tang tang, dan masih beragama Buddha.

Namun, kami terfikir, sampai bila harus dirahsiakan? Anak-anak harus tahu saudara mara mereka, sepupu sepapat di sebelah sana. Dan yang paling ditakuti, rahsia tetap terbongkar andainya salah seorang dari ibu bapa suami kakak meninggal dunia.

Pastinya suami tidak dapat melakukan ritual agama Buddha. Dan tentunya menjadi persoalan di pihak yang belum mengetahui kisah sebenar.

Apabila keadaan ayah mertua semakin uzur, kami terus ambil keputusan untuk beritahu semua adik beradik.

Suami kakak mulakan langkah dengan menelefon salah seorang kakaknya. Panjang lebar mereka berbual dalam bahasa Hokkien. Seperti biasa, kakak tak faham sepatah pun.

Selang beberapa hari, suami beritahu yang keluarganya tak sabar nak jumpa kami semua.

Kami pun dibawa ke rumah ibu dan ayah mertua kakak. Semua adik beradik suami seramai tujuh orang, termasuk ahli keluarga masing masing sedang menunggu kedatangan kami. Berdebar juga kakak.

Kami disambut dengan senyuman, seperti bertemu saudara yang sudah lama tidak berjumpa. Ketika itu Adam baru berumur lima tahun, Idris empat dan Atin masih kecil, tiga tahun.

Teruja mereka melihat anak-anak saudara yang berwajah Melayu (Adam dan Idris) dan seorang amoi (Atin).

Bermula dari saat itu, kami tidak lagi menjadi rahsia. Kami akan dibawa bersama setiap kali pulang ke kampung. Tahun Baru Cina menjadi acara wajib setiap tahun. Lama kelamaan anak-anak pun sudah dapat menerima hakikat yang mereka adalah anak kacukan Melayu-Cina.

Banyak yang kakak belajar dari perkahwinan campur ini. Belajar memahami budaya dan cara hidup masyarakat berlainan bangsa dan agama.

Kami saling menghormati dan menjaga hati keluarga masing masing.

Anak anak diajar supaya melakukan perkara yang sama kepada pakcik dan makcik yang berbangsa Cina dan Melayu, contohnya bersalaman ketika berjumpa. Menegur dan menyantuni mereka tanpa ada rasa segan atau kekok.

Bagi kakak, perbezaan agama dan bangsa tidak sepatutnya menjadi batu pemisah, sebaliknya menjadi jambatan penyambung dua budaya.

Apabila dua hati sudah berjanji untuk bersatu, keluarga haruslah menerima dengan fikiran yang terbuka bahawa itulah yang terbaik buat mereka.


Kali Terakhir Terbang Februari Lalu, ‘Pilot’ Ini Dedahkan Jet Peribadi Sifu Forex Sudah Lama Tak Bergerak

Baru-baru ini orang ramai berasa geli hati apabila melihat sekumpul pemuda mempromosikan kelas Forex dengan mempamerkan gaya hidup mewah dengan menaiki jet peribadi, deretan kereta mewah, serta wang tunai penuh satu beg bagasi.

Susulan daripada itu, seorang juruterbang berkongsi melalui TikTok butiran mengenai jet peribadi tersebut.

Dengan menggunakan aplikasi Flightradar24, jet peribadi jenis Bombardier Challenger 601-3R didapati sudah lama tidak terbang meninggalkan kawasan hangar tersebut.

Keluar masuk keluar masuk hangar, see see sampai Penang..pergh. #trader #bombardier #challenger #forex #ib #affiliate #jutawan #edutok #learnontiktok

♬ Funny video “Carmen Prelude” Arranging weakness(836530) – yo suzuki(akisai)

Menurutnya, kali terakhir jet peribadi bernombor ‘N888FJ’ itu digunakan pada 21 Februari lalu. Kemudian kapal terbang tersebut dilihat hanya bergerak di atas darat keluar masuk hangar sahaja.

Pendedahan itu telah mendapat pelbagai reaksi netizen. Mereka bertambah geli hati sifu-sifu forex itu ‘terkantoi’ kali kedua.

Dalam pada itu orang ramai bersependapat, tiada jalan mudah untuk kaya dalam masa singkat. Jika ada pihak yang menjanjikan bulan bintang, maksudnya andalah sumber kepada kekayaan mereka.

Untuk makluman, jet peribadi Bombardier Challenger 601-3R merupakan buatan Kanada. Ia boleh bergerak sejauh 5,439 kilometer membawa 9 penumpang dan 2 juruterbang pada satu-satu masa.

Harga baharu untuk jet peribadi itu kira-kira USD19 juta (RM88.56 juta). Namun harga jualan bagi model terpakai, sekitar USD2.1 juta (RM10.72 juta) sahaja.


Kalori 11 Hidangan Makanan Popular Di Hari Raya

Makanan adalah antara instrumen untuk mengikat silaturrahim. Kumpul bersama, masak bersama dan makan bersama. Detik-detik sebegitu pasti dinantikan. Tambahan pula dengan keenakan pelbagai hidangan di Hari Raya, ianya akan membuka selera. Jika anda mementingkan penjagaan berat badan, anda pasti mahu tahu kalori makanan yang dihidangkan itu. Maka, kami tampilkan 11 makanan popular sempena Hari Raya berserta nilai kalorinya.

88 kalori = 1 biji ketupat (80g)
124 kalori = 1 biji ketupat palas (80g)
150 kalori = 5 potong nasi himpit

410 kalori = 5 potong lemang saiz sederhana

148 kalori = 1 ketul ayam dengan kuah rendang
224 kalori = 4 potongan daging sederhana dengan sedikit kuah rendang

200 kalori = 55g serunding daging
180 kalori = 55g serunding ayam

400 kalori = 10 cucuk satay ayam (160g)
380 kalori = 10 cucuk satay daging (160g)

510 kalori = 1 pinggan nasi dagang bersama kari ayam & acar sayur

330 kalori = 1 mangkuk laksa Johor (250g)

350 kalori = 1 mangkuk lontong berserta sayur

LIKE dan FOLLOW Vocket di Facebook serta Instagram


Kamagasaki, Bandar Yang ‘Dipadam’ Daripada Peta Jepun

Tak sangka, Jepun negara maju juga ada satu kawasan yang namanya tidak muncul secara rasmi dalam peta dunia. Namanya Kamagasaki, salah satu kawasan kecil di Osaka. Pegawai berautoriti Osaka pun tak mahu mempromosikan terang-terang nama Kamagasaki, sehinggakan filem yang memaparkan kawasan tersebut pun diminta supaya scene Kamagasaki dipadamkan.

Pegawai autoriti Osaka, Kazumitsu Oue memberitahu ia supaya memelihara kawasan dan penduduknya daripada bahaya prejudis. Sekali lagi komen beliau menunjukkan salah satu pemikiran dan budaya Jepun “Kami merasakan filem itu kurangnya rasa timbang rasa terhadap penduduk tempat tersebut.”

Orang Jepun hidup secara berkelompok. Apabila ada benda negatif dalam sesebuah grup Jepun, sedaya upaya mereka mahu menyembunyikannya. Perlu tahu juga yang orang Jepun sangat sensitif dengan soal air muka dan maruah. Apabila benda negatif terpapar di khalayak ramai, maruah akan terjatuh.

Mereka memandang hal sebegitu seolah-olahnya satu dosa. Bayangkanlah betapa bahayanya apabila nak sebarkan perihal ‘dosa’ secara terang-terangan. Sedangkan kita sebagai Islam juga tak dianjurkan untuk membuka pekung di dada. Begitulah orang Jepun berfikir.

Kalau kalian sempat berjalan di Kamagasaki dan tengok betul-betul, ada 1 garisan halus memisahkan penempatan ‘Dunia Baru’ yang ada bangunan tertinggi di Osaka, dan penempatan yang orang Jepun sendiri takut nak datang. Kebanyakan orang yang tinggal adalah lelaki dan 40% daripadanya adalah orang berumur 65 tahun ke atas.

Apabila pergi melancong guna tren dan berhenti di stesen Shin-Imamiya serta tidur di situ, memang sudah dekat lokasinya. Patutlah kenapa ramai pelancong luar negara suka datang situ. Hostel-hostel di situ murah belaka dan harga air di vending machine pun lebih murah.

Saya pun 8 tahun lepas pernah datang beberapa kali, sebabnya harganya berpatutan dengan bajet murah. Cuma ketika saya datang dulu, tak sedar adanya tempat miskin yang tak boleh bawa bincang. Kemiskinan di Kamagasaki memang menggentarkan. Nak kena ketuk hati beberapa kali baru sedar bahawa wujudnya orang negara kaya yang miskin.

Nanti ada peluang, cubalah datang dan tengok. Di situ, boleh nampak yang tiba-tiba ada ramai orang melepak di tepi jalan. Kalian kalau dapat pergi tempat lain seperti Tokyo, memang orang Jepun jarang melepak sesuka hati. Bangsa matahari terbit selalunya akan terus berjalan menuju ke destinasi tujuan.

Orang yang melepak itulah orang yang tak dianugerahkan kekayaan sekaya negara Jepun. Lagi satu, banyak benda yang bertaburan di tepi jalan. Plastik-plastik bertimbun di dalam bakul basikal, tilam hampar futon dan kotak-kotak coklat pun ada. Pemandangan macam itu tak banyak ada di tempat lain di Jepun.

Kalau kawasan lain, kalian boleh nampak bahu jalan kelihatan ‘clean’ dan kemas berbanding Kamagasaki. Benda-benda yang diletakkan di tepi jalan adalah barang kepunyaan orang miskin Kamagasaki.

Ia lagi jelas kelihatan apabila berada di Sankaku Koen Park. Taman itu adalah tempat berkumpul dan melepak pekerja miskin dan juga orang yang tiada rumah. Dengan hanya berdiri saja, boleh nampak dengan jelas atap plastik biru dipasang menjadi rumah setinggan.

Baik, cerita apa yang berlaku di Kamagasaki? Ini 6 situasi yang boleh nampak:

1. Di situ ada tawaran kerja kontrak harian (daily basis) atau dalam jangka masa tertentu. Sistem tersebut dipanggil yoseba. Kalau nak dapatkan kerja, seseorang kena keluar awal pagi ke tempat yoseba. Sebab itu ada dari kalangan pelawat yang boleh nampak ramai orang beratur panjang awal-awal pagi. Ada kemungkinan akhirnya mereka tak dapat kerja. Sekiranya tak berjaya maka tak ada kerja untuk 1 hari tersebut.

2. Kamagasaki menempatkan yoseba yang terbesar di Jepun dan sebab itu orang dari seluruh Jepun datang untuk mencari kerja. Ada segelintir daripada mereka yang cari kerja kerana telah hilang kerja, ada yang tinggalkan rumah dan keluarga kerana sebab-sebab tertentu.

Ada juga yang datang kerana untuk menghilangkan diri. Orang yang tinggalkan rumah dan keluarga selalunya kerana masalah pinjaman yang tak terbayar atau hilang sumber pekerjaan.

3. Dulu-dulu Kamagasaki sediakan peluang kerja yang banyak, tetapi sekarang sudah tak lagi.

4. Ada juga pekerja buruh yang sudah tak boleh kerja kerana faktor usia. Jadi penguasa bandar di Osaka memperuntukkan program kerja khas untuk mereka seperti kerja-kerja membersih atau kerja lain di sekitar Kamagasaki. Gajinya 30,000 yen (+-RM1,129) sahaja sebulan dan itu boleh katakan rendah sangat. Macam feeling gaji RM300 sebulan kerja di pinggir bandar Kuala Lumpur.

5. Pada tahun 2017, ada 5,534 orang homeless. Daripada jumlah itu, lebih dari separuh tinggal di Osaka dan kebanyakannya berada di sekitar Kamagasaki. Cuma kalau berbanding 20 tahun lepas, kadarnya berkurang 4 kali ganda kerana usaha kerajaan bagi menyediakan rumah murah.

6. Kalau tiada lagi alamat tetap kerana menjadi homeless, boleh katakan hampir mustahil nak cari pekerjaan tetap dan stabil. Setelah menjadi homeless, seakannya macam terjatuh ke dalam gaung gelap tanpa dasar, nak naik balik memang tak tahulah harapannya macam mana.

Disebabkan 6 cerita itu, wujudnya 3 pemikiran sebegini terhadap orang homeless:

1. Ramai orang di Jepun memberitahu yang orang miskin di Kamasagaki adalah berpunca dari salah mereka sendiri, serta leka daripada tanggungjawab.

2. Orang Jepun percaya yang orang Kamasagaki di situ tidak mahu membantu mereka sendiri, serta tak mahu bekerja.

3. Orang yang berkata sedemikian juga memberitahu tak perlu memberikan apa-apa servis menggunakan duit orang awam, sebabnya itu adalah salah mereka sendiri. Mereka perlu bantu diri mereka sendiri.

Tiga cara fikiran itu macam selari dengan apa yang dipaparkan dalam cerita Jepun Black Clover. Masa mula-mula tengok cerita itu, rasa macam tak logik yang ia berlaku betul-betul, tetapi sekarang baru tahu cara fikir sedemikian adalah insiden sebenar dalam masyarakat. Akhir sekali, respons sebegini boleh terkeluar dari bibir orang miskin:

“Ah, orang kaya?! Mana boleh percaya dengan orang kaya.”

“Tempat sini orang kaya tak nak pergilah! Apa lagi kalau nak tengok.”

“Kami ini apa kelebihan yang ada? Kalau dapat kerja waktu pagi, itulah saja makanan waktu pagi.”

Walau bagaimanapun, proses pembaharuan di Kamagasaki sedang berlangsung. Harap mereka yang tak dianugerahkan dengan kekayaan duit akan diberikan bantuan, seterusnya membantu mereka keluar dari zon kemiskinan. Akhirnya boleh berdikari membina masa depan yang cerah.

Mungkin akan ada orang cakap “Tak perlu ambil peduli negara orang, ambil peduli negara kita sendiri dulu. Negara kita pun masih ramai orang susah dan miskin. Bantu dulu rakyat negara kita, ambil tahu dulu cerita rakyat kita.” Hmm, mungkin apa yang dikatakan ini ada betulnya juga.

Pada masa sama, kita dapat luaskan empati kita kepada orang yang asalnya macam nampak kaya, tetapi terperangkap menjadi miskin dalam negara kaya. Silap-silap lagi miskin seperti langit dan bumi berbanding kebanyakan orang yang membaca artikel ini. Moga dengan ini juga, kita dapat tahu bahawa sesusah kita, masih ada lagi orang yang kerja pagi, hanya sempat makan hari itu sahaja.

Menariknya, tempat ‘miskin’ ini mempunyai permintaan juga. Begitu sekali sehinggakan orang dari lapangan terbang antarabangsa Kansai boleh pergi ke Kamagasaki menggunakan tren limited express Rapi:t, dan keretapi akan berhenti di stesen Shin-Imamiya.

Di Jepun, tren limited express hanya berhenti di stesen-stesen utama saja. Stesen-stesen kecil yang tak ada kepentingan memang tiada gunanya tren untuk berhenti. Kos naik tren limited express pun lebih tinggi berbanding tren biasa.

Ini pula artikel lain berkaitan negara Jepun yang menarik untuk dibaca. Tekan pada pautan di bawah.

Khidmat ‘Kekasih Sewa’ Yang Normal Serta Sah Di Jepun

Selepas 3 Bulan Putus Bekalan, Gerai Kecil Jual ‘Milo Ais’ Ini Tular Di Jepun

Mengapa Anda Tidak Perlu Panik Sekiranya Barang Anda Hilang Di Jepun


5 Sebab Anda Kerap Keluarkan Kentut Berbau Busuk

Agak kelakar apabila mengenangkan semula saat pertama kali terbang 13 jam ke United Kingdom. Boleh waktu itu saya terfikir, bagaimana kalau saya atau orang lain terkentut dalam flight? Oh my! Kalau senyap-senyap OK lagi tapi bayangkan jika ‘boom!’.

Tapi saya teringat kata seseorang. Dia cakap kentut ini normal. Semua orang kentut, jadi kenapa perlu malu. Cuma kalau kentut, biarlah kentut beradab katanya lagi. Haha. OK. OK. I got the point.

Kalau anda nak tahu, secara purata kita menghasilkan setengah liter gas kentut setiap hari. Jangan tanya saya berapa kali pula kentut dilepaskan sehari. Kalau nak tahu juga, cuba anda kaji berapa kali anda kentut.

Kentut menurut takrifan Kamus Dewan Edisi Ke-4 terbitan Dewan Bahasa dan Pustaka ialah angin yang keluar menerusi pelepasan (jubur). Ia boleh berlaku dengan secara sengaja dan tidak sengaja atau dengan kata lain tiba-tiba saja kentut.

Maka, kentut boleh jadi kelakar, disgusting atau pura-pura bukan kita yang kentut. Itu antara reaksi kita apabila berhadapan dengan situasi kentut.

Bagaimana jika kita kentut luar biasa? Maksud saya banyak kali kentut dalam sehari dan kadang-kala bunyinya begitu menarik perhatian orang lain.

Menurut Dr Patricia Raymond yang merupakan doktor dan ahli American College of Gastroenterology telah menerangkan kepada Refinery29/MSN tentang mengapa ada hari tertentu kuantiti kentut kita banyak dari biasa.

Terdapat dua sumber utama angin kentut kita, iaitu angin yang dihasilkan oleh usus besar kita dan angin yang kita telan yang akan melalui saluran penghadaman.

Angin udara yang kita telan itu akan menghasilkan kentut yang tiada bau. Ia boleh masuk ke dalam badan kita apabila makan terlalu cepat, mengunyah chewing gum atau minum banyak air karbonat bergas.

Bagus amalkan pemakanan sihat. Insha Allah ia menjamin kelangsungan hidup dan kesihatan yang baik. Tapi ada sedikit kontra yang perlu kita hadapi apabila makan cara begini.

Kita akan kentut busuk. Ya, kentut busuk sebab buah-buahan, sayur-sayuran, whole-grains dan legumes akan menghasilkan bau yang kurang menyenangkan hidung. Ini juga termasuk bawang, brokoli, kobis, dan lain-lain.

Ini pula berkaitan dengan kentut yang tiada bunyi tapi ‘membunuh’ deria hidung kita. Kentut yang berbau sangat busuk ini terjadi apabila badan kita mempunyai masalah untuk menyerap nutrien tertentu, terutama gula dari karbohidrat dan diikuti oleh lactose.

Kajian menunjukkan semakin tinggi altitude, semakin menyebabkan gas dalam badan kita mengembang. Keadaan itu akan menyebabkan badan kita alami kembung dan akhirnya kembung perut.

Walaupun kuantiti dan ‘kualiti’ kentut kita berbeza setiap hari, Dr Raymond menyatakan pendapatnya, jika berlaku kekerapan kentut dan kembung yang disusuli rasa sakit atau ada simptom lain seperti cirit-birit atau sembelit, kita wajar bertemu dengan doktor.

Ini kerana ada simptom penyakit yang dikaitkan dengan pengeluaran angin kentut berlebihan dan berbau busuk seperti IBS dan celiac disease.


Kamal Adli Parah Diserang Lelaki Disangka Peminat Di Singapura, Perlu Jalani Pembedahan Segera

Pelakon Kamal Adli mengalami cedera parah didakwa akibat diserang oleh individu tidak dikenali, di Singapura, malam tadi.

Perkara cemas yang tersebut dikongsikan oleh isterinya, Uqasha Senrose menerusi perkongsian Insta Stories miliknya. Dalam perkongsian itu, dapat dilihat Kamal berlumuran darah dan dikejarkan ke hospital untuk merawat luka besar di kepala kerana dipukul dengan cota.

Uqasha Senrose ketika dihubungi Harian Metro berkata, insiden tidak diduga berkenaan disifatkan berlaku dalam sekelip mata ketika mereka sedang berada pada satu acara karnival jualan di negara jiran itu.

“Kami ada acara ekspo di Singapura. Hari ini adalah hari terakhir dan kami dah nak selesai. Lebih kurang jam 10 malam, ada seorang makcik nak bergambar di kerusi roda.

“Saya dan suami bergambar dengan makcik itu. Tiba-tiba, ada seorang lelaki datang dan bertanya, Kamal mana.

“Kami fikir, dia peminat. Kamal tegur dia, tiba-tiba dia keluarkan cota dari poket. Dia pukul berkali-kali belakang kepala Kamal.

“Darah berjurai di baju. Apabila Kamal angkat kepala, dia pukul di tulang pipi. Kemudian berkali-kali di badan dan dia pun ada senjata tajam,” katanya.

Ditanya mengenai keadaan Kamal pada masa ini, Uqasha memaklumkan bahawa suaminya perlu menjalani pembedahan kerana luka yang besar dan panjang.

A post shared by UQASHA SENROSE (@uqashasenrose2)

“Saya sedih kerana Kamal perlu jalani pembedahan, sebab belakang kepala luka panjang. Mungkin, dia kena ditidurkan.

“Saya tak boleh nak masuk bilik pembedahan sekarang. Cuma boleh buat laporan polis di Singapura,” katanya.

Uqasha turut mengesahkan lelaki yang menyerang suaminya merupakan warga Singapura, siuman dan tidak mempunyai masalah mental. Susulan daripada kejadian itu, peminat dari Malaysia dan Singapura mendoakan kesembuhan Kamal Adli.


17 Perkara Saya Belajar Daripada Group CEO AirAsia X

17 perkara saya belajar daripada Datuk Kamarudin Meranun, Group Chief Executive Officer of AirAsia X.

Catatan ini saya kongsi di Instagram, tahun lepas. Hari ni baru saya kongsi semula di Facebook.

Ini antara ‘point-point’ penting yang sempat saya catat.

1. Kegagalan terakhir adalah apabila kita telah mati.

2. “Passionate” adalah ubat terbaik untuk segala cabaran.

3. Usahawan perlu mengenali kekuatan sendiri untuk pergi lebih jauh.

4. Cari rakan kongsi yang boleh menampung kelemahan kita.

5. Rakan kongsi harus saling memahami antara satu sama lain serta peranan masing-masing dalam membangunkan syarikat.

6. Aliran tunai harus dipantau dengan sebaik mungkin.

7. Usahawan harus mempunyai prinsip dalam bisnes.

8. Jangan ambil sesuatu yang bukan hak kita (merompak duit syarikat).

9. Allah juga adalah sebagai partner kita. Agihkan dengan sebaik mungkin melalui sedekah, zakat dan amal jariah.

10. Pembahagian syer harus adil antara sesama rakan kongsi.

11. Sekiranya kerja yang dibuat hanya separuh jalan, itu petanda ianya bukan ‘passion’ kita.

12. ‘Passion’ kita harus diserapkan ke dalam jiwa pelanggan dan staff kita. Core value syarikat sebaik-baiknya seiring dengan ‘passion’ kita.

13. Sekiranya diberi pilihan, AirAsia lebih cenderung ke arah perkara-perkara yang mengurangkan kos syarikat.

14. Dengan mengurangkan kos,ianya adalah cara terbaik untuk mengawal syarikat semasa keadaan buruk (sales menurun).

15. AirAsia sangat menitik beratkan tentang kos, mereka membangunkan syarikat dengan kos seminima yang mungkin.

16. Teknologi boleh dibeli, membangunkan manusia dengan passion syarikat adalah di antara perkara yang harus dititik beratkan.

17. Tiga ciri wajib yang usahawan perlu ada ialah Drive (matlamat yang jelas), Passion (bersungguh-sungguh) dan Culture (perkara baik yang dilakukan berterusan).

BACA: Pesanan Tony Fernandes Pengasas AirAsia Ini Wajar Diberi Perhatian Oleh Ibu Bapa Yang Mahukan Anak Berjaya Cemerlang


Tidak Semahal iPhone, Kamera Oppo A37 Masih Mampu Berikan Hasil Yang Hebat

Saya seorang pengguna Oppo A37, saya pernah bandingkan kamera Oppo A37 dan iPhone 7 kawan saya dan ternyata perbezaannya sungguh ketara. Jadi apa yang sama? Baik, secara jujurnya bagi saya kualiti kamera Oppo A37 juga antara kamera smartphone yang terbaik.

Saya bukan jenis manusia yang suka ikut perkembangan teknologi telefon pintar, apatah lagi hendak tukar telefon dengan kerap. Selagi boleh pakai saya pakai, senang cerita. Memandangkan telefon saya pernah diragut semasa travel ke Afghanistan, jadi saya nekad untuk membeli telefon baru mengikut kemampuan poket sendiri.

Oleh kerana kerja saya memerlukan gambar dengan kualiti yang baik, semasa itu saya ada dua pilihan telefon yang hendak dibeli bawah bajet RM700.00. Pertama Xiaomi Redmi Note 3, dan yang kedua adalah Oppo A37. Pada mulanya saya ragu ragu juga untuk memilih A37 disebabkan jenamanya yang membuatkan saya skeptikal.

Ketika itu perasaan lebih kepada memilih Xiaomi, mungkin atas faktor pengaruh rakan kerja. Barangkali! Disebabkan tujuan asal membeli telefon baru ialah untuk gambar, jadi saya membandingkan kualiti kamera di antara dua jenama ini dan akhirnya keputusan berpihak kepada Oppo A37.

Kebetulan masa ini saya juga mengejar trip ke Iran yang tinggal beberapa hari lagi, jadi mestilah mahu gambar yang cantik-cantik. Dan dibawah ini adalah hasil gambar yang diambil menggunakan kamera telefon Oppo A37. 100% bebas sebarang penapis (filter) ataupun editing.

Dan di bawah merupakan hasil kamera depan yang anda selalu gunakan untuk selfie.

Yang ini pula gambar yang diambi menggunakan iPhone 5s.

Gambar yang dibawah ini pula telah diambil menggunakan Oppo A37. Anda tentukan sendiri yang mana berjaya hasilkan kualiti gambar yang lebih ‘power‘. Tempat yang sama cuaca yang sama. Telefon yang berbeza, jadi kenapa perlu bayar lebih? Hiks.

Secara keseluruhan bagi saya kamera Oppo A37 juga antara yang terbaik anda boleh dapatkan dengan harga yang mampu milik. Tetapi bergantung kepada kemahuan pengguna juga. Kalau anda tanya paling best telefon apa, saya mesti cakap iPhone 7!

Untuk kerja ringan macam ini, Oppo A37 pun sudah cukup memadai. (sekadar cuba sedapkan hati sendiri), Haha!


Casio Hasilkan Kamera Aksi ‘G-Shock’ Untuk Bersaing Dengan GoPro

Nampaknya GoPro sudah ada saingan yang terbaru ketika ini. Casio baru sahaja mengumumkan produk action camera yang tahan hentakan, air dan cuaca sejuk beku dengan lensa 13mm f/2.8. Ianya bakal dijual di pasaran dengan nama GZE-1 dan produk pertama untuk siri ini, Gz EYE GZE-1 memfokuskan untuk kegunaan peminat sukan ekstrim.

Paling unik tentang kamera keluaran Casio ini adalah reka bentuknya yang sama seperti jam tangan G-Shock. Jadi memang terjamin tahan lasak kamera ini kerana ianya menggunakan teknologi kerangka G-Shock yang terbukti hebat.

Kamera ini tidak mempunyai skrin LCD terbina di belakangnya dan boleh dikawal dengan jam tangan Casio Pro Trek, telefon pintar atau remote control yang dijual secara berasingan. Turut dijual remote control dengan paparan LCD yang membolehkan anda melihat aksi secara live.

GZE-1 ini berupaya untuk merakam aksi secara HD (1980 X1080 30fps), gambar sehingga 6MP (3008 X 2256) dan direka untuk merakam aksi ekstrim seperti skateboarding, snowboarding, dan surfing serta dapat bertahan dalam pelbagai jenis cuaca. Setakat ini ia berupaya menahan hentakan setinggi 4 meter, kalis air sehingga 50 meter, dapat merakam sehingga cuaca -10’C dan kalis debu. Memang tahan lasak kamera ‘G-Shock’ ini.

Buat masa ini, tiada harga diumumkan untuk model Gz EYE GZE-1 ini dan akan dipasarkan di Jepun terlebih dahulu akhir bulan ini. Untuk perkembangan lanjut tentang kamera ini, boleh ikuti di sini. Kalau ianya dipasarkan pada harga yang mampu milik, pastinya ramai yang berminat untuk memiliki kamera ini khususnya peminat G-Shock.


Siapa Sangka Kamera iPhone Sebenarnya Mempunyai 10 Fungsi Menarik

Tahukah anda dengan menggunakan kamera iPhone anda boleh menghasilkan gambar dan video berkualiti tinggi? Tapi sebelum itu, pelajari dahulu tips dan trick ini di bawah. Mungkin DSLR anda dah boleh letak dalam laci.


5 Kamera Kompak Tahun 2015 Ini Setanding DSLR. #2 Dan #3 Paling Merecik Dan Cool!

Ciri-ciri kamera kompak ialah kecil dan ringan. Umum tahu kamera kompak mudah dibawa berbanding DSLR, namun majoriti kamera kompak dipasaran masih tidak dapat menandingi kamera DSLR dari segi kualiti imej yang dihasilkan.

Terdapat lima jenis kamera kompak yang boleh memberikan kualiti imej setanding dengan gambar yang terhasil menggunakan DSLR.

Dibawah adalah 5 buah kamera kompak yang dapat menandingi kamera DSLR.

Kamera G1X Mark II adalah kamera yang terbesar dari segi saiz di dalam kumpulan kamera kompak. G1X Mark II dimuatkan dengan sensor bersaiz 1.5 inci 12.8Mp. Kamera kompak G1X Mark II turut dilengkapi dengan pemprosesan Digic 6.

Tidak seperti kamera kompak dalam senarai ini, G1X Mark II turut dilengkapi dengan penstabilan dalaman (IS) pada kanta zum pelbagai jarak 24mm-120mm (f/2.0-3.9) menjadikannya sebuah kamera yang serba boleh.

Kamera ini mempunyai skrin sentuh 3 inci boleh condong. Skrin jenis ini memberikan keselesaan kepada pengguna ketika mengambil gambar samada dari sudut tinggi atau rendah.

2. Sony RX1R

Sony RX1R adalah sebuah kamera DSLR versi padat. Ianya dilengkapi dengan sensor bingkai penuh sepertimana yang terdapat di dalam sebuah kamera DSLR profesional.

Selain tersedia dengan kanta 35mm Carl Zeiss f/2 , jurutera SONY turut memuatkan pemprosesan imej BIONZ. Gambar yang dihasilkan oleh kamera ini adalah lebih terperinci kerana tiada penapis anti-aliasing diatas sensor Exmor CMOS 24.3Mp.

Anda mungkin terfikir dua kali sebelum menggunakan kepekaan ISO pada tahap maksimum, namun Noise yang dihasilkan oleh kamera Sony RX1R pada ISO 102400 adalah terkawal.

Walaupun harga kamera ini hampir sama dengan harga sebuah kamera DSLR profesional, namun bateri SONY RX1R ini tidak mampu bertahan lama selepas dicaj penuh. Anda disarankan untuk memiliki bateri tambahan yang lain jika merancang menggunakan kamera ini dalam satu jangka masa yang panjang.

3. Fujifilm X100T

Ramai dikalangan peminat dan pengguna kamera X100T adalah terdiri dari jurugambar professional seperti Tuan Wazari Wazir dan David Hobby.

Walaupun X100T adalah kemaskini terbaru Fujifilm bagi kamera siri X100 , namun ianya tidak mempunyai banyak perbezaan dengan X100S kerana masih lagi menggunakan 16Mp APS-CX-Trans CMOS II sensor tanpa kehadiran penapis anti-aliasing. X100T juga masih menggunakan kanta kekal 23mm f/2 sepertimana yang terdapat pada X100S.

Kamera Fujifilm X100T adalah sebuah kamera fesyen retro dengan kemasan butang kawalan fizikal jenis tradisional yang melibatkan butang dial kawalan kelajuan shutter, kawalan EV dan kawalan bukaan kanta.

Pengguna pasti lebih seronok mengendalikan X100T dengan kehadiran view finder hybrid yang boleh betukar diantara view finder optik biasa dan view finder elektronik.

4. Nikon Coolpix A

Nikon Coolpix A adalah kamera kompak format APS-C yang paling kecil dan mempunyai reka bentuk minimalis. Kualiti imejnya agak baik kerana dilengkapi sensor 16.2Mp sepertimana yang terdapat pada Nikon D7000 ditambah pula kehadiran pemprosesan EXPEED 2.

Ironinya, kanta yang terdapat pada lensa Nikon Coolpix A ini mudah menghasilkan vignetting atau bayang di sekeliling gambar akibat penggunaan kanta 18.5mm f/2.8 (bersamaan 28mm sensor bingkai penuh). Kesan Vignetting ini masih kelihatan walaupun pada bukaan lensa yang kecil seperti f/8.

Ketangkasan kamera membuat fokus ke atas subjek juga agak perlahan, jadi ianya tidak sesuai untuk merakam gambar subjek yang mempunyai pergerakan aktif seperti bayi. Namun, kamera Nikon Coolpix A ini adalah kamera yang boleh dimuatkan dengan selesa ke dalam poket sisi seluar anda.

5. Ricoh GR

Pada zaman filem, Ricoh mempunyai reputasi untuk menghasilkan kamera kompak yang berkualiti tinggi dengan kanta yang sangat baik.

Pada awalnya, kamera GR generasi pertama menggunakan masa pemprosesan yang panjang dan menghasilkan kadar noise yang tinggi. Ianya adalah kamera yang sangat baik walaupun ada beberapa kekurangan yang membuatkan orang tidak memilihnya pada ketika itu.

Selain dari X100T di dalam lima senarai ini, generasi terbaru kamera GR juga tidak mempunyai view finder, tetapi mempunyai satu skrin yang memudahkan penyuntingan imej . Jika dibandingkan dengan kamera Nikon Coolpix A, vignetting adalah lebih terkawal pada jarak lensa 18.5mm (bersamaan 28mm pada sensor bingkai penuh) f/2.8, malahan ketangkasan fokus pada kamera ini juga lebih bagus.

BACA : 9 Tips Mengambil Gambar Yang Akan Membuatkan Gambar Anda Lebih Terangkat

Anda patut mencuba Ricoh GR yang mempunyai sensor 16Mp APS-C kerana ia bukan sahaja kamera yang selesa dikendalikan malah mampu menghasilkan imej yang berkualiti tinggi.


Leica Bawakan Model Kamera ‘Mirrorless’ Terbaru Dengan Rekaan Yang Moden Dan ‘Sleek’

Sebut sahaja jenama Leica, pasti ramai yang mengenalinya. Meskipun tidak bersaing dengan pentas yang sama bersama jenama-jenama seperti Canon dan Nikon, jenama ‘legend’ ini tetap mempunyai kelompok peminatnya yang tersendiri.

Menerusi model mirrorless kedua jenama ini, Leica berjaya menyertakaan sensor 24.2-megapixel terbaru serta dibantu oleh processor Leica Maestro II. Hasilnya, pengguna berpeluang untuk mengambil foto meskipun dalam keadaan malap dengan baik. Fungsi rakaman 4K juga antara ditambah di dalam model mirrorless terbaru Leica ini.

Tidak hanya memfokuskan dari segi hardware, rekaan kamera mirrorless ini juga turut diberi penekanan. Kualiti dan kemasan yang teliti turut diberi penekanan dalam menghasilkan kamera yang premium ini khusus buat para peminat jenama ini.

Memandangkan kamera ini merupakan model daripada jenama Leica, harga yang mahal dan premium bukan lagi sesuatu yang mengejutkan. Leica TL2 bakal mula dijual dengan harga $1,950 (~RM8,366.48). Oh ya, harga yang disebutkan tidak termasuk set lens manakala Leica TL2 beserta lens 18mm–56mm and the 35mm prime hadir dengan tanda harga $5,995 (~RM25,733.24).

Buat peminat jenama Leica, kamera mirrorless terbaru ini mungkin boleh dijadikan sebagai wishlist terbaru anda. Berikut merupakan gambar close up kamera yang bukan sahaja cantik pada foto yang diambil malah cantik pada badannya juga.


Kamera Panasonic ‘Lumix S1H’ Mampu Rakam Video Dalam Format 6K

Panasonic hadir dengan model baharu untuk Lumix yng dikenali sebagai S1H. Model kamera mirrorless ini akan hadir dengan sensor full-frame yang direka khas untuk kegunaan rakaman video yang lebih hebat dan cantik.

Panasonic Lumix S1H dapat menawarkan rakaman dengan definisi 6K 24fps yang pastinya akan memberikan kualiti video yang terbaik. Malah, ia tampil dengan kamera mirrorless dimana sesuai untuk rakaman dan juga membolehkan anda mengambil gambar yang stabil dengan definisi 4K.

Untuk pengetahuan anda, harga bagi Panasonic Lumix S1H ini adalah $4,000 (~RM16,734.40). Walau bagaimanapun, bila akan dilancarkan masih belum diketahui.


Polaroid Pro Kembalikan Dunia ‘Vintage’ Dan Digital Di Dalam Satu Kamera

Polaroid sememangnya menjadi sebuah jenama yang iconic dan berdiri di dalam kelasnya yang tersendiri. Terkenal dengan fungsi instant photo melalui kamera membuatkan Polaroid mempunyai peminatnya yang tersendiri.

Pada tahun ini, Polaroid mula menceburi bidang digital dengan mengumumkan model terbaru mereka iaitu Polaroid Pro. Sebuah kamera Polaroid yang diberi sentuhan moden dan fungsi-fungsi kamera terkini.

Selain rekabentuknya yang sedikit berbeza berbanding model sebelumnya, Polaroid Pro turut disertakan dengan kamera 20-megapixel CMOS sensor serta dual-LED flash. Pertambahan yang dinantikan buat peminat Polaroid memandang model sebelum ini mempunyai masalah dalam mendapatkan imej yang baik dalam keadaan cahaya malap.

Lebih awesome, pengguna boleh simpankan segala memori di dalam polaroid dengan cara yang sedikit berbeza pada kali ini dengan penyertaan slot microSD sehingga 128GB. Fungsi video 1080p turut disertakan disusuli dengan skrin 3.94-inci jelas memberi kelebihan buat pengguna untuk memilih gambar sebelum dicetak.

Jika anda seorang yang suka dengan gambar jenis Polaroid, upgrade kepada Polaroid Pro dilihat sebagai pilihan yang baik. Selain daripada gambar yang lebih sharp, penyediaan skrin juga bakal membantu anda memilih imej yang disukai sebelum kerja printing dibuat.

Memandangkan produk ini baru sahaja diumumkan, harga buat Polaroid Pro masih menjadi tanda tanya sebelum mula dilepaskan buat pasaran umum pada penghujung 2017. Jangka masa yang agak lama buat peminat Polaroid mula menabung.


Kamera Retro Leica Dijual Dengan Harga Mencecah RM11.5 Juta

Jenama Leica sememangnya jenama kamera yang premium sejak dari dahulu lagi. Menawarkan kemasan secara handmade serta penawaran lensa yang memukau antara yang membuatkan jenama ini berjaya mempunyai jumlah peminat yang tinggi.

Pada minggu ini, model kamera Leica 0-series yang dihasilkan pada 1923 berjaya menjadi kamera Leica termahal pernah dijual dengan harga bidaan $2.95 juta (~RM11.5 juta).

Difahamkan kondisi yang kelihatan seakan kamera baru serta masih berfungsi antara yang membuatkan kamera berusia 95 tahun ini mempunyai tanda harga yang tinggi. Lebih unik, cuma 25 unit kamera dihasilkan berdasarkan model ini. Rare bukan?


10 Penyelam Skuba UMT Turut Bantu SAR Mencari Pelajar Lemas

Universiti Malaysia Terengganu atau UMT terkenal sebagai sebuah universiti awam di tepi pantai yang memfokuskan bidang marin telah menghantar satu Team Scuba UMT yang disertai 10 orang penyelam skuba selepas satu kejadian malang melibatkan pelajar UMT.

Menurut Prof. Dato’ Dr. Nor Aieni binti Haji Mokhtar, Naib Chancellor UMT, ia bertujuan bagi membantu Search And Rescue (SAR) JPAM dan Bomba bagi mencari pelajar Tahun 1 Pengajian Pengurusan Maritim UMT yang didapati lemas pukul 6.00 petang semalam di Pantai Tok Jembal.

Pusat Islam Sultan Mahmud UMT juga telah menganjurkan Solat Hajat selepas solat Zohor tadi di Masjid UMT untuk memohon bantuan Allah SWT agar dapat memudahkan misi mencari pelajar UMT; Issabasri bin Ishak yang dikhuatiri hilang di Pantai Tok Jembal.

Update: Pelajar itu ditemui terapung oleh orang ramai di tepi pantai berdekatan gerai makan selepas solat Zohor tadi.


5 Sebab Anda Patut Cuba Paragliding Di Lauterbrunnen, Switzerland

Semasa travel, semestinya kita akan cuba kurangkan bajet serendah yang boleh. Tetapi, ada sesetengah aktiviti yang perlu kita cuba walaupun kosnya akan membuat kita terduduk seketika! Adoi.

Orang kata, cuba sekali seumur hidup. Paragliding di Switzerland adalah salah satu aktiviti yang anda perlu masukkan ke dalam bucket list!

Jadi, ini 5 sebab mengapa anda perlu cuba paragliding di Switzerland!

Bayangkan anda dapat melihat keindahan Lauterbrunnen dari top view.
Uh-mazing! Keindahan sungai yang mengalir, kehijauan landskap, keputihan salji di swiss alps, fuh anda perlu alami sendiri nikmat ini.

Anda akan menaiki gondola dari Stechelberg ke Mürren dan meneruskan pendakian dengan cara berjalan kaki. Pemandangan sangatlah indah. Sambil mendaki, anda akan melihat para adventures lain yang sedang berlepas. Masa ini memang agak berdebar kerana anda perlu lari dan kemudiannya terjun pada ketinggian 1700m.

Pilot akan buat pusingan 360 darjah sambil fall latitude. Masa ini kalau anda seorang yang kecut perut, memang kecut habis beb. Tapi memang best! Saya minta 2 ke 3 kali untuk pilot tu ulang aksi ini. Jika cuaca sangat baik, pilot akan membawa anda mendekati air terjun.

Saya rasa, inilah udara paling segar pernah saya alami. Mungkin berbunyi sedikit melampau tapi inilah yang betul-betul saya alami. Mungkin trip akan datang saya boleh kutip udara dan simpan didalam botol. Kemudian jual di China.

Sebelum berlepas, pilot akan berikan safety briefing tentang peralatan yang akan di pakai. Keadaan cuaca juga akan di periksa sebelum berlepas. Ada juga syarikat operator paragliding yang memberikan anda kebebasan untuk memilih pilot anda sendiri, yang anda rasa selesa.

Jadi, saya rasa memang berbaloi untuk anda letakkan didalam bajet  aktiviti mencuba paragliding di Switzerland.

Berikut saya sertakan gambar di sepanjang saya melakukan aktiviti paragliding ini. Layan.

Baca lagi: 10 Tip ‘Paragliding’ Di Gunung Pilatus, Switzerland


Kamera Sehingga 200MP Dengan OIS, Siri Redmi Note 12 Telefon Pintar Paling Berbaloi Untuk Dibeli

Apa ciri-ciri utama yang anda ambil berat bila merancang nak tukar telefon pintar baru? Biasanya adalah harga, storan dan paling penting mestilah kamera betul tak?

Tapi kita biasanya ada tanggapan bahawa lagi cantik kamera untuk sesebuah telefon pintar tu mesti harganya pun jauh lebih mahal kan?

Sekarang anda tak perlu berhabis banyak pun untuk ada telefon pintar dengan kamera beresolusi tinggi sebab Siri Redmi Note 12 hadir dengan kamera sehingga 200MP dengan OIS dan dijual pada harga bermula RM799 !

Redmi Note 12, Redmi Note 12 5G dan Redmi Note 12 Pro+ 5G hadir dengan penambaikan untuk pelbagai aspek termasuk sistem kamera, pengecasan, bateri serta rekaan yang mesra pengguna.

Kalau anda merupakan penggemar siri ni, anda mesti tahu yang siri 11 terdahulu pun dah power gila, bayangkan bila ianya kini semakin ditambah baik? Fuhh gerenti puas hati!

Paling istimewa, Redmi Note 12 Pro+ 5G bukan sahaja dilengkapi tiga sistem kamera utama malah turut diperhebat dengan kamera perdana 200MP berserta OIS, sudut kamera ultra-lebar dan makro.

Lepas ni gambar yang anda ambil dijamin super jelas dan berkualiti tinggi! Lagi best, anda juga kini boleh merakam video dengan mood stabil. Tak ada lah video gegar-gegar lagi.

Di tambah pula dengan algoritma perisian AI, pastinya pengalaman fotografi anda akan jadi lebih mengujakan!

Redmi Note 12 5G menjanjikan pengalaman fotografi yang tak kurang hebatnya menerusi tiga kamera utama 48MP, IMX766 sensor berserta OIS, sudut kamera ultra-lebar dan makro yang menjanjikan hasil gambar sempurna meskipun diambil dalam keadaan pengcahayaan yang terhad.

Redmi Note 12 pula didatangkan dengan sistem kamera Xiaomi AI triple 50MP dan perisian mod malam.

Redmi Note 12 Pro+ 5G dikuasakan dengan MediaTek Dimensity 1080 processor berkualiti tinggi menjanjikan sistem yang lebih smooth tanpa sebarang gangguan. Selain tu, ia juga memiliki paparan Vivid 120Hz Flow AMOLED jadi video, game atau sebarang paparan pada skrin akan terlihat sangat jelas!

The Redmi Note 12 5G berkeupayaan perdana dengan Snapdragon 4 Gen 1. Tak ada lagging dah yeayy! Geng yang main game mesti suka kan kelebihan ni?

Redmi Note 12 pun bukan biasa-biasa tau sebab ia dilengkapi Snapdragon 685 processor. Senang cakap kecekapan operasinya tak perlulah diragukan, mesti anda puas hati punya!

Ketiga-tiga model dari siri ini menggunakan 120Hz Flow AMOLED display bagi menambahbaik pengalaman hiburan anda dengan paparan warna serta visual yang lebih menakjubkan serta disokong oleh Dolby Vision® dan Dolby Atmos®.

Bagi memastikan kelancaran penggunaan yang tiada bandingnya, Redmi Note 12 Pro+ 5G mempertaruhkan Smart 120W HyperCharge, 5,000mAh (type) bateri tahan lama bersama Xiaomi Surge P1 chipset

Redmi Note 12 5G dan Redmi Note 12 hadir dengan keupayaan pengecasan pantas 33W dan 5,000mAh (type) bateri tahan lama, anda tak perlu risau dah untuk keluar rumah tanpa powerbank dah.

Nak jadi antara yang terawal memiliki peranti Siri Redmi Note 12? Jom buat tempahan awal yang kini dah dibuka sehingga 13 April nanti. Tempahan boleh dibuat melalui Shopee atau Lazada.

Tentang harga anda tak perlu risau sebab Siri Redmi Note 12 adalah sangat mampu milik seperti di bawah:

Redmi Note 12 Pro+ 5G (8GB+256GB): RM1,599
Redmi Note 12 5G (8GB+256GB): RM1,099
Redmi Note 12 (8GB+128GB): RM799

Istimewa sempena Xiaomi Fan Festival 2023 dari 6 April sehingga 13 April nanti, pembeli layak menerima hadiah eskslusif seperti Redmi Smart Band 2* serta menikmati pelbagai diskaun hebat.

Selain tu, ada juga Xiaomi In-ear Headphones, baucar Xiaomi bernilai RM20 dan Redmi Buds 4 menanti anda!

Bukan beli telefon pintar baru je boleh dapat hadiah, tapi kalau hantar untuk repair peranti Xiaomi atau Redmi ke pusat servis mereka pun boleh dapat Xiaomi Bunny Doll sticky note holder secara percuma tau!

Anda juga boleh follow @Xiaomi.Support di Facebook atau Youtube ataupun muat naik gambar kreatif anda yang diambil menggunakan peranti pintar Xiaomi atau Redmi (dengan watermark) kemudian muat naik gambar tersebut ke Facebook dan tag @Xiaomi.Support untuk tebus Xiaomi Bunny Doll sticky note holder .


Kamera ‘Minions’ Untuk iPhone 7 Plus Ini Bantu Anda Hasilkan Gambar Yang Lebih Awesome

KAMERAR, syarikat yang berpengkalan di Houston, Amerika Syarikat ini terkenal dalam menghasilkan aksesori untuk kamera dan iPhone. Nampaknya mereka telah mendapat idea untuk memaksimakan potensi dual-lens camera yang terdapat pada iPhone 7 Plus.

KAMERAR ZOOM Lens Kit untuk iPhone 7 Plus ini didatangkan dengan dua jenis lensa – fisheye/telephoto dan macro zoom. Tertarik saya dengan macro zoom lens KAMERAR ini. Memang nampak details pada syiling kalau gunakan lens KAMERAR ini.

Kedua-dua kamera ini dipasang pada permukaan casing telefon yang didatangkan sekali apabila anda membeli produk ini. Jadi, anda akan dapat lensa dan casing telefon dalam satu pembelian. Anda boleh beli aksesori awesome ini pada harga USD45 (RM200) di sini.

Rasanya ini adalah aksesori yang value for money jika anda seorang yang on the go dan menggunakan iPhone 7 Plus untuk merakam gambar. Plus,ianya comel. Macam muka Minions pun ada. Go get em’ guys!


Kamera Sony ZV-1 II Sedia Untuk Pra-Tempah Pada Harga RM3,999

Sony baru sahaja mengumumkan sebuah kamera kompak yang menfokuskan kepada rakaman video vlog. Model ini dikenali sebagai Sony ZV-1 II yang mana terdapat beberapa pembaharuan menarik menerusinya.

Dari segi spesifikasi, Sony ZV-1 II ini menggunakan sensor 12.1 Megapixel CMOS Exmor RS dengan cip pemproses imej BIONZ XR. Binaan tubuh dan kawalan dan sokongan skrin yang boleh diputar masih sama seperti generasi sebelum ini.

Perbezaan terletak pada sokongan zum sudut ultra lebar di antara 18-50mm f1.8-4 yang lebih luas. Ini menjadikannya sesuai untuk pelbagai adegan sama ada landskap atau swafoto berkumpulan.

Selain itu, model ini mempunyai mikrofon terbina dengan tiga mod pemilihan bunyi sama ada hadapan, belakang dan automatik dengan kesan audio yang boleh dilaras bergantung pada adegan rakaman.

Kamera Sony ZV-1 II kini telah mula ditawarkan buat pasaran tempatan. Model ini dijual pada harga RM3,999 dengan sejumlah hadiah menarik seperti 64GB kad SD dan GP-VPT2BT Wireless Shooting Grip yang diberikan secara percuma.

Pemberian hadiah ini bagaimanapun hanya terhad untuk tempoh pratempah yang dibuat bermula hari ini sehingga 30 Jun akan datang. Jadi, rebut peluang ini untuk mendapatkan hadiah istimewa menerusi pratempah di laman rasmi Sony.


Hitachi Memperkenalkan Teknologi Kamera Tanpa Lensa

Jika sebelum in Apple memperkenalkan earphone wireless iaitu rekaan earphone tanpa wayar, kali ini giliran syarikat pengeluar kamera Hitachi, pula memperkenalkan teknologi kamera tanpa lensa. Wow!

Konsep kamera tanpa lensa ini mungkin agak sukar untuk diimaginasikan. Namun, dengan kemajuan teknologi yang membangun semakin pantas pada hari ini hampir tiada yang mustahil untuk dihasilkan.

Syarikat yang berpusat di Tokyo, Jepun, Hitachi menjelaskan teknologi ini menggunakan filem nipis yang dikhaskan sebagai penganti lensa. Kamera akan menangkap gambar melalui filem yang ditempatkan di antara objek dan sensor gambar. Informasi cahaya yang diterima oleh sensor kamera kemudiannya akan direkonstruksi menjadi gambar objek dengan bantuan algoritma khusus.

Dapatkan gambaran lebih jelas dengan melihat infografik yang disediakan di bawah.

Menurut Hitachi, Teknologi kamera tanpa lensa ini mungkin membuatkan kamera jadi lebih ringan dan nipis. Jika semuanya berjalan lancar, kamera tanpa lensa ini akan mula dikomersialkan pada tahun 2018 nanti dan ia merupakan yang pertama di Jepun.

Bagaimana agaknya reka bentuk kamera tanpa lensa ini agaknya?


Kamera Xiaomi Mi Note 10 Berjaya Menjadi Antara Kamera Terbaik Menurut DxOMark

Sejak mula DxOMark diperkenalkan jenama-jenama seperti Huawei dan Samsung antara yang sering mengungguli carta ini. Menawarkan kamera yang canggih serta mampu menghasilkan imej yang terbaik membolehkan dua jenama ini menerima markah yang tinggi.

Untuk pengetahuan, DxOMark merupakan sebuah firma yang menguji kemampuan kamera telefon pintar serta memberikan markah dimana orang ramai berpeluang menilai kualiti telefon pintar berdasarkan markah yang diterima.

Terbaharu, nampaknya Xiaomi yang sinonim dengan penawaran telefon pintar mampu milik hadir dengan model terbaru iaitu Xiaomi CC9 Pro bagi pasaran China dan Mi Note 10 bagi pasaran antarabangsa.

Menariknya, model dengan bantuan lima kamera beserta sensor 108-megapixel ini berjaya diumumkan dan menerima markah DxOMark sebaris dengan telefon pintar yang menerima markah tertinggi setakat ini iaitu Huawei Mate 30 Pro.

Menerima markah 121 secara keseluruhan, Xiaomi CC9 Pro Premium Edition ini dilihat lebih cemerlang pada bahagian kualiti imej berbanding video sekaligus mengalahkan markah yang diterima Samsung Galaxy Note 10 dan Google Pixel 4 XL. Berikut merupakan sampel gambar yang diambil menggunakan Xiaomi CC9 Pro Premium Edition.

Dari segi spesifikasi, Xiaomi CC9 Premium Edition hadir dengan rekabentuk dan material yang premium dengan penyertaan skrin 6.47-inci Full HD+ dengan paparan AMOLED.

Penggunaan processor 730 dengan penggunaan RAM 6GB atau 8GB dengan ruang storan 128 atau 256GB berjaya membuatkan model ini berbaloi untuk dimiliki. Berikut merupakan review penuh DxOMark bagi model Xiaomi Mi CC9 Pro Premium Edition.

Seperti model Xiaomi yang lain, Xiaomi CC9 Pro Premium Edition dan Mi Note 10 dijangka mempunyai tanda harga yang mampu milik dan berbaloi untuk dimiliki berdasarkan spesifikasi yang ditawarkan.

Di China Xiaomi CC9 Pro mula dijual dengan harga sekitar CNY 2,799 (RM1,651.20) manakala model dengan spesifikasi 8GB RAM dan 256GB ruang storan dijual pada harga CNY 3,499 (RM2,064.14). Setakat ini, Xiaomi Mi Note 10 sudah melepasi pengesahan SIRIM dan bakal ditawarkan di Malaysia tidak lama lagi.

Buat anda yang berminat untuk mengetahui lebih lanjut mengenai kamera Xiaomi Mi Note 10, anda klik pautan di bawah. Turut dikongsikan, jam tangan pintar yang baru sahaja dilancarkan Xiaomi.

Xiaomi Mi Note 10 Bakal Diperkenalkan Dengan Lima Kamera Belakang 108-Megapixel

‘Apple Watch’ Versi Xiaomi Bakal Diperkenalkan Minggu Hadapan


Kami 200% Salah Tentang Ini. Tenyata Ia Lebih Dari Itu. Wow!

Cantik kan? Penuh warna warni. Kami sangkakan ini adalah karya pelukis terkenal. Ternyata kami telah silap besar.

Ini bukan lukisan. Ia adalah tempat sebenar yang memang wujud. Susah nak percaya tapi inilah realitinya.

Inilah Rainbow Mountain di Danxia Geographical Park, Tanah Besar China.

Disebabkan oleh keunikan gunung ini, ia telah di istiharkan sebagai Tapak Warisan Unesco sejak tahun 2010.

4. Ada yang tak nak balik kalau dah sampai sini agaknya :D

6. Ah, tak terkata indahnya ciptaan Ilahi

8. Percayalah ini memang wujud (bisik kat diri sendiri)

9. Macam lukisan kan? Ye, memang ia lukisan alam

11. Dengarnya jika baru lepas hujan warna di gunung ini akan lebih menyerlah. Wow!

Ps : Kaki travel mungkin mahu masukkan ini dalam senarai destinasi idaman ;)